open-index/open-wikipedia-markdown huggingface dataset:
น้ำเต้าหู้

**น้ำเต้าหู้** () เป็นเครื่องดื่มซึ่งทำจากการบดถั่วเหลืองและนำไปต้มกรองจนเจือจางลง อาจปรุงด้วยน้ำตาลและอื่น ๆ รับประทานได้ทันที นิยมรับประทานเป็นมื้อเช้าคู่กับปาท่องโก๋ หรือทำเป็นน้ำเต้าหู้ทรงเครื่องโดยใส่สาคู ลูกเดือย ข้าวบาร์เลย์ ถั่วแดง วุ้น หรือธัญพืชชนิดอื่น ๆ ตามชอบ

## ประโยชน์ของน้ำเต้าหู้
ถั่วเหลืองมีโปรตีนสูง ถั่วเหลืองจึงเป็นแหล่งโปรตีนสำหรับผู้ที่ไม่บริโภคเนื้อสัตว์ เพราะถั่วเหลืองมีคุณค่าทางโภชนาการใกล้เคียงกับโปรตีนจากสัตว์ ถ้าเราบริโภคถั่วเหลืองในปริมาณที่สูงพอ ร่างกายจะได้รับโปรตีนที่เพียงพอกับความต้องการได้

นอกจากถั่วเหลืองเป็นแหล่งไขมันและโปรตีนที่มีประโยชน์ต่อร่างกายแล้ว ในถั่วเหลืองยังอุดมไปด้วยสารอาหารอีกมากมาย คือ คาร์โบไฮเดรต แคลเซียม ฟอสฟอรัส วิตามิน A, B, B1, B2, B6, B12, ไนอาซิน และวิตามิน C, D, E อีกด้วย ในเมล็ดถั่วเหลืองนั้นยังมี เลซิทิน ช่วยบำรุงสมอง เพิ่มทักษะความจำ ลดไขมัน และลดคอเลสเตอรอลในร่างกายได้อีกด้วย

การดื่มน้ำเต้าหู้จะได้รับประโยชน์กว่าเครื่องดื่มอื่น ๆ ถ้าเทียบกับนมแล้วน้ำเต้าหู้จะมีข้อดีกว่า แม้บางอย่างจะสู้นมไม่ได้ แต่น้ำเต้าหู้ให้โปรตีนเกือบเท่านม มีไขมันที่ดีกว่าคือให้กรดไขมันไม่อิ่มตัวมากกว่านม ช่วยลดคอเลสเตอรอล สำหรับข้อเสียคือ น้ำเต้าหู้จะให้แคลเซียมได้น้อยมาก

ดังนั้นการดื่มน้ำเต้าหู้ในแต่ละวัน ถ้าเป็นน้ำเต้าหู้ชนิดธรรมดาที่ไม่ได้มีการเสริมแคลเซียมเข้าไปนั้น แนะนำให้ดื่มเป็นอาหารเสริมวันละ 1-2 แก้ว เพราะน้ำเต้าหู้ชนิดธรรมดา มีแคลเซียมไม่เพียงพอต่อความต้องการของร่างกาย จึงควรรับประทานอาหารอื่นที่มีแคลเซียมควบคู่กันไปด้วย

## อ้างอิง

## บรรณานุกรม

* Shurtleff, William and Aoyagi, Akiko. (2009), ''History of Miso, Soybean Jiang (China), Jang (Korea), and Tauco/Taotjo (Indonesia), 200 BC–2009,'' Lafayette: Soyinfo Center, ISBN 9781928914228.
* Shurtleff, William and Aoyagi, Akiko. (2013), *[https://www.soyinfocenter.com/pdf/166/Milk.pdf History of Soymilk and Other Non-Dairy Milks, 1226 to 2013 (PDF)]*, Lafayette: Soyinfo Center.
* 

## แหล่งข้อมูลอื่น
* 
* 

หมวดหมู่:ผลิตภัณฑ์จากถั่วเหลือง
หมวดหมู่:เครื่องดื่ม
หมวดหมู่:อาหารโบราณ
หมวดหมู่:เครื่องดื่มเวียดนาม
ข่าว

[thumb|upright=1.2|alt=เด็กสาวถือหนังสือพิมพ์ที่มีพาดหัวข่าวว่า “อินทรีลงจอดแล้ว” – ชายสองคนเดินบนดวงจันทร์|เด็กผู้หญิงอ่านหนังสือพิมพ์''[เดอะวอชิงตันโพสต์*เกี่ยวกับการลงจอดบนดวงจันทร์ครั้งแรกของยาน[[อะพอลโล 11]], 21 กรกฎาคม ค.ศ.1969]]

*'ข่าว** เป็น[[ข้อมูล]]เกี่ยวกับเหตุการณ์ปัจจุบัน ซึ่งอาจจะให้บริการผ่านสื่อต่าง ๆ เช่น จากปากต่อปาก การตีพิมพ์ ระบบไปรษณีย์ การออกอากาศ การสื่อสารทางอิเล็กทรอนิกส์ หรือผ่านทางปากคำของผู้สังเกตการณ์และพยานที่เห็นถึงเหตุการณ์ ข่าวซึ่งบางครั้งจะเรียกว่า "**ข่าวหนัก'''" เพื่อแยกถึงความแตกต่างจากสื่อเบา

หัวข้อทั่วไปสำหรับรายงานข่าว ได้แก่ สงคราม รัฐบาล การเมือง การศึกษา สุขภาพ สิ่งแวดล้อม เศรษฐกิจ ธุรกิจ แฟชั่น และความบันเทิง ตลอดจนถึงการแข่งขันกีฬา เหตุการณ์ที่แปลกประหลาดหรือไม่ปกติ การประกาศของรัฐบาลเกี่ยวกับพระราชพิธีของกษัตริย์ กฎหมาย ภาษี สาธารณสุข และอาชญากรรม ได้รับการขนานนามว่าเป็นข่าวมานับตั้งแต่สมัยโบราณ การพัฒนาทางเทคโนโลยีและทางสังคมซึ่งมักจะถูกขับเคลื่อนโดยเครือข่ายการสื่อสารและจารกรรมของรัฐบาล ซึ่งได้เพิ่มความรวดเร็วในการเผยแพร่ข่าว รวมทั้งอิทธิพลต่อเนื้อหาด้วย ประเภทต่าง ๆ ของข่าวที่เรารู้จักในปัจจุบันซึ่งมีความเกี่ยวข้องอย่างใกล้ชิดกับหนังสือพิมพ์

## การส่งข่าว

เริ่มแรกก็เป็นการบอกต่อ ๆ กันมา เหมือนกับการกระจายข่าวลือ แต่การส่งก็จะไม่มีประสิทธิภาพ เนื้อเรื่องของข่าวถูกเปลี่ยนออกไป ต่อมาเมื่อมีการคิดค้นกระดาษขึ้น ก็มีการบันทึกลงในกระดาษ ปัจจุบันโลกของเราเป็นยุคของการสื่อสารข้อมูลต่าง ๆ ผ่านระบบอิเล็กทรอนิกส์ มีการใช้อินเทอร์เน็ตส่งข่าว ดูโทรทัศน์ และมีการใช้อีเมลในการส่งข่าวอีกด้วย

## ดูเพิ่ม
* หนังสือพิมพ์
* สำนักข่าว

หมวดหมู่:อภิธานศัพท์โทรทัศน์
หมวดหมู่:การสื่อสาร
หมวดหมู่:ข่าว
หมวดหมู่:สารสนเทศ
สกรู

thumb|สกรูแบบต่างๆ

**สกรู** หรือ **ตะปูควง** เป็นเครื่องกลผ่อนแรงชนิดหนึ่ง มีรูปร่างคล้ายบันไดเวียนรอบแกน ใช้ยกวัตถุหนักขึ้นสู่ที่สูง  โดยแรงความพยายามเคลื่อนที่เป็นวงกลมขณะที่แรงความต้านทานเคลื่อนที่ขึ้นลงในแนวดิ่ง ดังรูป

สูตรที่ใช้คำนวณเรื่องสกรู

    W × P = E × 2πR 
M.A. = W/E = 2πR/P

W 	= 	แรงความต้านหรือน้ำหนักของวัตถุ (นิวตัน)

P 	= 	ระยะทาง 1 ช่วงเกลียว (เมตรหรือเซนติเมตร)

E 	= 	แรงความพยายามหรือแรงที่กระทำกับสกรู (นิวตัน)

R 	= 	รัศมีของการหมุนหรือความยาวของด้ามแม่แรง (เมตรหรือเซนติเมตร)

## แหล่งข้อมูลอื่น
* ข้อมูลสกรู 
* ข้อมูลสกรู 

หมวดหมู่:เครื่องมือ
ชายชุดดำ

**ชายชุดดำ** หรือ **บุรุษชุดดำ** () เป็นกลุ่มบุรุษในวัฒนธรรมร่วมสมัยของอเมริกันและตามทฤษฎีสมคบคิดเรื่องจานบิน ซึ่งสวมชุดสูทสีดำ และมักเป็นเจ้าหน้าที่บ้านเมือง ซึ่งมีหน้าที่ป้องกันมิให้ผู้ได้ประสบพบเจอจานบินหรือมนุษย์ต่างดาวแพร่งพรายเรื่องเหล่านั้นออกไป และบางทีก็เชื่อว่า บุรุษชุดดำนั้นเป็นมนุษย์ต่างดาวเสียเอง คำนี้ยังมักใช้หมายถึงสมาชิกอั้งยี่หรือสำนักราชการบ้านเมืองซึ่งเชื่อกันว่าทำหน้าที่ป้องกันมิให้ความลับบางประการแพร่หลายหรือเพื่อดำเนินกิจกรรมลึกลับบางอย่าง ในความหมายทั่วไป คำนี้ใช้หมายถึงบุคคลที่มีพฤติกรรมประหลาดหรือมีอิทธิพลและมักปรากฏตัวในสถานการณ์ที่เกี่ยวข้องกับจานบิน

## อ้างอิง

หมวดหมู่:ทฤษฎีสมคบคิด
หมวดหมู่:ความลับ
หมวดหมู่:หน่วยงานของรัฐที่เกี่ยวข้องกับจานผี
หมวดหมู่:ปรากฏการณ์ที่เกี่ยวข้องกับจานผี
หมวดหมู่:ตัวละครที่เป็นสายลับและจารชน
ฟลอยด์ แลนดิส

thumb|250px|ฟลอยด์ แลนดิส ในการแข่ง ตูร์เดอฟรองซ์ 2006

**ฟลอยด์ แลนดิส** (Floyd Landis) (เกิด 14 ตุลาคม พ.ศ. 2518) นักแข่งจักรยานชาวอเมริกัน และเป็นผู้ชนะเลิศการแข่งขันจักรยานทางไกล ตูร์ เดอ ฟรองซ์ 2006 แลนดิสเป็นชาวอเมริกันคนที่ 3 ที่ได้รับรางวัลชนะเลิศต่อจาก เกร็ก เลอมอนด์ และ แลนซ์ อาร์มสตรอง

ฟลอยด์ แลนดิส เคยเป็นนักแข่งทีมไปรษณีย์สหรัฐ ร่วมทีมเดียวกับแลนซ์ อาร์มสตรอง เมื่อปี 2002 ก่อนจะย้ายมาอยู่ทีมโฟแนก แลนดิสถูกไล่ออกจากทีมโฟแนก เมื่อวันที่ 5 สิงหาคม พ.ศ. 2549 หลังจากผลการทดสอบยืนยันว่าเขาใช้สารกระตุ้น

แลนดิสถูกสงสัยว่าใช้สารกระตุ้น หลังจากในสเตจที่ 16 เมื่อวันที่ 19 กรกฎาคม เขาหมดแรง และเข้าเส้นชัยเป็นอันดับสุดท้าย ทำเวลาเสียไปถึง 10 นาที และคะแนนรวมตกไปอยู่อันดับที่ 11 แต่ในวันรุ่งขึ้น ในสเตจที่ 17 เขากลับขี่จักรยานนำหน้าตลอดระยะทาง 120 กิโลเมตร และเข้าเส้นชัยเป็นอันดับหนึ่ง ทำเวลากลับคืนมาได้ 6 นาที คะแนนรวมขึ้นมาอยู่อันดับที่ 3 ภายหลังการแข่งขัน แลนดิสถูกนำปัสสาวะไปตรวจสารกระตุ้น  และพบสารเทสโตสเตอโรน อยู่ในปัสสาวะมากกว่าระดับปกติ 

แลนดิสเกิดในรัฐเพนซิลเวเนีย ปัจจุบันอาศัยอยู่ที่รัฐแคลิฟอร์เนีย กับภรรยาชื่อแอมเบอร์และลูกชื่อไรอัน บริเวณทางเหนือของเมืองซานดิเอโก

หมวดหมู่:นักจักรยานชาวอเมริกัน
หมวดหมู่:บุคคลจากรัฐเพนซิลเวเนีย
สตาร์เกเซอร์ (กันดั้ม)

thumb|GSX-401FW สตาร์เกเซอร์

**GSX-401FW สตาร์เกเซอร์** เป็นโมบิลสูทในการ์ตูนซีรีส์กันดั้มซี้ด C.E.73 สตาร์เกเซอร์ ที่พัฒนาโดย DSSD (Deep Space Survey and Development Organization) ซึ่งสร้างโดยคาดว่ามีจุดมุ่งหมายในการพัฒนาพื้นที่อวกาศที่ไกลโพ้น ปรากฏตัวครั้งแรกในตอนท้ายของตอนที่ 1

## บทบาท
สตาร์เกเซอร์ถูกสร้างขึ้นเป็นเครื่องทดสอบในการสำรวจอวกาศของ DSSD ซึ่งในระหว่างทดสอบขั้นสุดท้าย กองกำลังแฟนทอมเพนของกองทัพโลกก็ได้เข้าโจมตีเสียก่อน โดยมีจุดมุ่งหมายในการชิงเอาระบบ A.I. ที่ DSSD พัฒนาอยู่ สตาร์เกเซอร์ซึ่งขับโดย เซเลเน่ แม็กกริฟ และ โซล รูจ แลงได้เข้าต่อกรกับกองกำลังของแฟมทอมเพน และด้วยความสามารถของสตาร์เกเซอร์ก็ทำให้กองกำลังของแฟมทอมเพนถูกกำจัดไปเรื่อยๆ โดยในช่วงสุดท้ายสตาร์เกเซอร์ได้เข้าต่อกรกับสไตรค์นัวร์อย่างดุเดือด และทั้งสองฝ่ายก็ถูกปืนลำแสงจากกระสวยอวกาศของ DSSD ยิงจนกระเด็นไปไกลถึงบริเวณเส้นทางระหว่างโลกถึงดาวศุกร์ แต่สตาร์เกเซอร์ก็ยังมีระบบที่สามารถทำงานได้โดยอาศัยพลังของลมสุริยะเพื่อการเดินทางกลับต่อได้
## ความสามารถ

แม้ว่าสตาร์เกเซอร์จะเป็นโมบิลสูทที่สร้างขึ้นเพื่อการพัฒนาอวกาศ ไม่ใช่การรบโดยตรง แต่ก็เป็นโมบิลสูทที่มีความสามารถในการรบที่สูงในระดับหนึ่ง วงแหวนของสตาร์เกเซอร์มีคุณสมบัติในการเพิ่มความเร็วของตัวเครื่องให้สูงกว่าปกติได้ นอกจากนี้ยังสร้างลำแสงเพื่อสะท้อนบีมของอีกฝ่ายกลับไปได้ และสามารถเปลี่ยนลำแสงที่ถูกยิงใส่ให้กลายเป็นวงแหวนลำแสงที่มีคุณสมบัติตัดวัตถุที่เคลื่อนผ่านได้ และมีระบบ "Voiture Lumiere" ที่สามารถเปลี่ยนลมสุริยะให้กลายเป็นพลังงานให้กับตัวเครื่องได้ยามฉุกเฉิน นอกจากนี้สตาร์เกเซอร์ยังมีโครงการที่จะพัฒนาให้ใช้ระบบ A.I.(Artificial Intelligence) ในการควบคุมอีกด้วย หากแต่จะต้องใช้เวลาในการทดสอบการบินมากกว่าหมื่นชั่วโมงกว่าระบบ A.I. จะมีประสิทธิภาพสูงพอที่จะสามารถตัดสินใจด้วยตนเองได้

## แหล่งข้อมูลอื่น
* ข้อมูลของสตาร์เกเซอร์ที่ Mecha and Anime HQ

หมวดหมู่:หุ่นยนต์ใน Cosmic Era
เก้าอี้ดนตรี

thumb|280px|เก้าอี้ดนตรี

**เก้าอี้ดนตรี** หรือ **การเดินทางสู่กรุงเยรูซาเล็ม** () เป็นการละเล่นประกอบเพลงอย่างหนึ่งที่นิยมเล่นในงานสังสรรค์ งานวันเด็ก หรือ งานกิจกรรมนันทนาการ ซึ่งไม่จำกัดจำนวนผู้เล่น เมื่อ เปิดเพลง หรือ ร้องเพลง จะให้ผู้เล่นทุกคนเดินวนรอบเก้าอี้ เพื่อความสนุกสนาน

## การเล่น

เริ่มแรกกรรมการจะตั้งเก้าอี้เรียงเป็นวงกลมโดยเก้าอี้จะมีจำนวนน้อยกว่าผู้เล่นจำนวน 1 ตัว จากนั้นให้ผู้เล่นยืนเป็นวงกลมรอบเก้าอี้ เมื่อพร้อมแล้วกรรมการจะเปิดเพลง ในขณะที่เพลงดังขึ้นผู้เล่นจะเดินไปเป็นรอบวงพร้อมเต้นให้เข้าจังหวะ พอเพลงหยุดผู้เล่นต้องรีบนั่งลงบนเก้าอี้ทันที ผู้เล่นคนใดไม่มีที่นั่งต้องออกจากการเล่นไป จากนั้นกรรมการจะทำการดึงเก้าอี้ออกไปครั้งละ 2-3 ตัว และเริ่มเล่นต่อไปเรื่อย ๆ ถ้าเหลือจำนวนเก้าอี้ 1 ตัว ผู้เล่นคนใดที่นั่งได้ก่อนเป็นคนสุดท้ายเป็นผู้ชนะ

ที่ ประเทศเวลส์ มีธรรมเนียมปฏิบัติที่คล้ายคลึงกันกับเวอร์ชันสมัยใหม่ แต่มีข้อแตกต่างเพียงเล็กน้อย ผู้ชายมักจะนั่งบนเก้าอี้และฝ่ายผู้หญิงจะเป็นฝ่ายเดินรอบเก้าอี้ ในตอนท้ายผู้หญิงที่ชนะจะต้องจูบกับผู้ชายคนสุดท้าย

## สำนวน
เก้าอี้ดนตรี ถูกใช้เป็นอุปลักษณ์ สื่อถึงสถานการณ์ที่ต้องแย่งตำแหน่งกันหรือมีการสลับสับเปลี่ยนตำแหน่งกัน

หมวดหมู่:เกมสำหรับเด็ก
หมวดหมู่:อุปลักษณ์
หมวดหมู่:วัฒนธรรมทางดนตรี

## อ้างอิง

## แหล่งข้อมูลอื่น
* ปาจรีย์ บุตรกินรี. (2557). การละเล่นพื้นบ้านไทย. กลุ่มนันทนาการเด็กและเยาวชน สำนักนันทนาการ กรมพลศึกษา กระทรวงการท่องเที่ยวและกีฬา.
วัว

**วัว** หรือ **โค** เป็นสัตว์มีกีบเท้าที่เป็นสัตว์เลี้ยงขนาดใหญ่และเป็นสัตว์เลี้ยงลูกด้วยนม เป็นสมาชิกสมัยใหม่ที่โดดเด่นในวงศ์ย่อย Bovinae เป็นชนิดที่แพร่หลายที่สุดในสกุล *Bos* และถูกจำแนกเป็นกลุ่มอย่างกว้างขวางที่สุดว่า *Bos primigenius* วัวถูกเลี้ยงเป็นปศุสัตว์เพื่อเอาเนื้อ เพื่อเอานมและผลิตภัณฑ์นมอื่น ๆ และเป็นสัตว์ลากเทียม ผลิตภัณฑ์อื่นจากวัวมีหนังและมูลเพื่อใช้เป็นปุ๋ยคอกหรือเชื้อเพลิง ในบางประเทศ เช่น อินเดีย วัวเป็นสัตว์ศักดิ์สิทธิ์ จากบรรพบุรุษวัวที่เป็นสัตว์เลี้ยงเพียง 80 ตัว ในอานาโตเลียตอนกลาง, ลิแวนต์ และอิหร่านตะวันตกเมื่อราว 10,500 ปีก่อน องค์การอาหารและการเกษตรแห่งสหประชาชาติรายงานว่ามีวัวบนโลกประมาณ 1.5 พันล้านตัวใน ค.ศ. 2018 วัวเป็นแหล่งต้นกำเนิดหลักของการปล่อยแก๊สเรือนกระจกจากปศุสัตว์ และมีส่วนในการปล่อยแก๊สเรือนกระจกทั่วโลกประมาณ 10% ใน ค.ศ. 2009 วัวเป็นปศุสัตว์ชนิดแรกที่มีการทำแผนที่จีโนมอย่างสมบูรณ์

## อ้างอิง

## อ่านเพิ่มเติม

* Bhattacharya, S. 2003. Cattle ownership makes it a man's world . *Newscientist.com*. Retrieved 26 December 2006.
* Cattle Today (CT). 2006. Website. Breeds of cattle. *Cattle Today*. Retrieved 26 December 2006
* Clay, J. 2004. *World Agriculture and the Environment: A Commodity-by-Commodity Guide to Impacts and Practices*. Washington, DC: Island Press. .
* Clutton-Brock, J. 1999. *A Natural History of Domesticated Mammals*. Cambridge: Cambridge University Press. .
*  – A visual textbook containing History/Origin, Phenotype & Statistics of 45 breeds.
* Huffman, B. 2006. ''The ultimate ungulate page''. *UltimateUngulate.com*. Retrieved 26 December 2006.
* Invasive Species Specialist Group (ISSG). 2005. ''Bos taurus'' . *Global Invasive Species Database*.
* Johns, Catherine. 2011 *Cattle: History, Myth, Art*. London: The British Museum Press. 978-0-7141-5084-0
* Nowak, R.M. and Paradiso, J.L. 1983. *Walker's Mammals of the World*. Baltimore, MD: The Johns Hopkins University Press. 
* Oklahoma State University (OSU). 2006. ''Breeds of Cattle''. Retrieved 5 January 2007.
* Public Broadcasting Service (PBS). 2004. Holy cow . *PBS Nature*. Retrieved 5 January 2007.
* Rath, S. 1998. *The Complete Cow*. Stillwater, MN: Voyageur Press. .
* Raudiansky, S. 1992. *The Covenant of the Wild*. New York: William Morrow and Company, Inc. .
* Spectrum Commodities (SC). 2006. Live cattle. *Spectrumcommodities.com*. Retrieved 5 January 2007.
* Voelker, W. 1986. *The Natural History of Living Mammals*. Medford, NJ: Plexus Publishing, Inc. .
* Yogananda, P. 1946. *The Autobiography of a Yogi*. Los Angeles: Self Realization Fellowship. .

หมวดหมู่:สัตว์เชื่อง
หมวดหมู่:สัตว์มีแกนสันหลัง
หมวดหมู่:สัตว์เลี้ยงลูกด้วยน้ำนม
หมวดหมู่:สัตว์กีบคู่
หมวดหมู่:สัตว์เคี้ยวเอื้อง
หมวดหมู่:วงศ์ย่อยวัวและควาย
หมวดหมู่:ปศุสัตว์
หมวดหมู่:วัว
ไทฟอน

thumb|ไทฟอน และ เซอุส

**ไทฟอน** () เป็นอสูรกายยักษ์ซึ่งได้เกิดมาจากพระแม่ธรณีไกอา (บ้างคัมภีร์บอกว่าเป็นเจอา ไกอา หรือไมอา) กับปีศาจทาร์ทารัสซึ่งถือกำเนิดเป็นไทฟอน (ในหนังสือ Mythology ของเฮดิธ แฮมิลต้น อธิบายไว้ว่าไทฟอนเป็นอสุรกายร้อยหัว ตาลุกไฟ และสามารถพ่นไฟได้) บ้างก็ว่าร่างกายเป็นคน น้ำตาเป็นพิษ มีหัวร้อยหัว ซึ่งเจอาได้สั่งให้ไทฟอนไปโค่นเขาโอลิมปัส พลังของไทฟอนร้ายกาจถึงขั้นสามารถกางปีกปิดโลกได้ เมื่อเคลื่อนไหวร่างกายจะกลายเป็นพายุขนาดใหญ่ นอกจากนี้ไทฟอนยังเป็นบิดาของปิศาจทั้งปวง ส่วนมารดาของปิศาจทั้งปวงนั้นคืออีคิดน่า
และต่อมาผู้คนที่เคยเรียกพายุนี้ว่า ไทฟอน ก็เพี้ยนมาเป็น ไต้ฝุ่น จนถึงทุกวันนี้

หมวดหมู่:ยักษ์กรีก
หมวดหมู่:มังกร
หมวดหมู่:ประมวลเรื่องปรัมปรากรีก
ทะเลอีเจียน

thumb|แผนที่ตำแหน่งทะเลอีเจียน

**ทะเลอีเจียน** () เป็นทะเลที่ติดต่อกับทะเลเมดิเตอร์เรเนียน อยู่ระหว่างประเทศกรีซกับตุรกี ทางด้านตะวันออกของกรีก เป็นแหล่งอารยธรรมของโลกสมัยหนึ่ง

## แหล่งข้อมูลอื่น


อีเจียน
หมวดหมู่:ธรณีสัณฐานในประเทศกรีซ
หมวดหมู่:ธรณีสัณฐานในประเทศตุรกี
ค่าความนิยม

ในทางการบัญชี **ค่าความนิยม** (goodwill) เป็นส่วนต่างของมูลค่ากิจการตามบัญชี กับมูลค่าที่ซื้อขายกันจริง โดยมากบริษัทที่ดำเนินธุรกิจมาเป็นระยะเวลานาน และมีผลประกอบการที่ดี เมื่อขายกิจการก็ย่อมขายได้ในราคาที่สูงกว่ามูลค่าตามบัญชี เนื่องจากที่ภาพลักษณ์ที่ดีเป็น premium ของมูลค่ากิจการนั่นเอง

ตามมาตรฐานการรายงานทางการเงินของสภาวิชาชีพบัญชีในพระบรมราชูปถัมป์ ได้กำหนดเกณฑ์มาตรฐานการรายงานทางการเงินระหว่างประเทศ ฉบับที่ 3 เรื่องการรวมธุรกิจ โดยได้ให้ความหมายของคำว่า ค่าความนิยม หมายถึง สินทรัพย์ที่แสดงถึงผลประโยชน์เชิงเศรษฐกิจในอนาคตที่จะได้รับจากสินทรัพย์อื่นที่ได้มาจากการรวมธุรกิจ ซึ่งไม่สามารถระบุและรับรู้เป็นรายได้ แยกออกมาให้ชัดเจนได้ 

หมวดหมู่:การบัญชี
หมวดหมู่:คำศัพท์บัญชี
ซัยยิด อับบาส อัลมูสะวีย์

**ซัยยิด อับบาส อัลมูสะวีย์** หรือ อัลมูซาวี เกิดในปี 1952 เป็นเลขาธิการใหญ่ของพรรคฮิซบุลลอหฺ ในปี 1991-1992 ถูกอิสราเอลสังหารด้วยการยิงจากเฮลิคอปเตอร์ทำให้อัลมูสะวีย์ ภรรยา บุตรชาย พร้อมกับพรรคพวกอีก 4 คนเสียชีวิต เมื่อวันที่ 16 กุมภาพันธ์ 1992

ซัยยิด อับบาส อัลมูสะวีย์ หรือ อัลมูซาวี (เกิดปี 1952 – เสียชีวิต 16 กุมภาพันธ์ 1992) เป็นเลขาธิการใหญ่ของพรรคฮิซบุลลอฮ์ ซึ่งเป็นองค์กรการเมืองและติดอาวุธชีอะห์ในเลบานอน อัลมูสะวีย์มีบทบาทสำคัญในการก่อตั้งและพัฒนาฮิซบุลลอฮ์ให้กลายเป็นกลุ่มต่อต้านที่เข้มแข็งในภูมิภาค เขาถูกอิสราเอลสังหารด้วยการยิงจากเฮลิคอปเตอร์ในปฏิบัติการที่เกิดขึ้นเมื่อวันที่ 16 กุมภาพันธ์ 1992 เหตุการณ์นี้ทำให้อัลมูสะวีย์ ภรรยา บุตรชาย และสมาชิกพรรคอีก 4 คนเสียชีวิตไปพร้อมกัน ซึ่งส่งผลกระทบอย่างมากต่อกลุ่มฮิซบุลลอฮ์และความขัดแย้งในภูมิภาคในเวลานั้น
หมวดหมู่:ชาวเลบานอน
สวนชูวิทย์

**สวนชูวิทย์** เป็นอดีตสวนสาธารณะเอกชน ตั้งอยู่บนพื้นที่ 6 ไร่ บริเวณถนนสุขุมวิท ซอย 10 ของชูวิทย์ กมลวิศิษฎ์

ที่ดินบริเวณนี้เดิมให้เช่าเป็นบาร์เบียร์และร้านค้าชื่อ "สุขุมวิทสแควร์" ชูวิทย์ได้ซื้อมาจากเจ้าของเดิมเมื่อ พ.ศ. 2545 และมีโครงการสร้างโรงแรมระดับ 4 ดาว แต่เกิดปัญหากับผู้เช่าเดิมและเกิดคดีกลุ่มชายฉกรรจ์เข้ามาไล่รื้อถอนบาร์เบียร์และร้านค้า เมื่อวันที่ 26 มกราคม พ.ศ. 2546 ส่งผลให้เกิดการกลั่นแกล้งต่อธุรกิจของชูวิทย์ จนชูวิทย์ตัดสินใจออกจากธุรกิจอาบอบนวด โดยหันมาทำงานด้านการเมืองและยกเลิกโครงการสร้างโรงแรม สร้างเป็นสวนสาธารณะให้ประชาชนทั่วไปใช้งานแทน

ในปี พ.ศ. 2565 มีการปรับปรุงพื้นที่เพื่อก่อสร้างโครงการ "เทนธ์ อเวนิว" ซึ่งประกอบไปด้วยอาคารสำนักงาน โรงแรม สถานพยาบาล และร้านค้า

## แหล่งข้อมูลอื่น

*ริ้วรอยในกาลเวลา จากบาร์เบียร์ถึง 'สวนชูวิทย์'  เนชั่นสุดสัปดาห์
* “ชูวิทย์” พูดจริงเปิดสวนพันล้าน-เหน็บเศรษฐีแสนล้านบางคนบริจาคบ้าง  ผู้จัดการออนไลน์

## อ้างอิง

หมวดหมู่:สิ่งก่อสร้างตั้งแต่ พ.ศ. 2547
หมวดหมู่:สวนสาธารณะในกรุงเทพมหานคร
ปลาฉนากจะงอยปากกว้าง

**ปลาฉนากจะงอยปากกว้าง ** หรือ **ปลาฉนากน้ำจืด** (; ; ชื่อพ้อง *P. microdon* และ *P. perotteti*) เป็นปลากระดูกอ่อน ในวงศ์ปลาฉนาก (Pristidae)

## ลักษณะ
[thumb|เปรียบเทียบลักษณะความกว้างของ[จะงอยปาก ฟัน ลักษณะและขนาดของหางและครีบอก และตำแหน่งของครีบหลังเทียบกับครีบเอว ในปลาฉนากจะงอยปากกว้าง (*P. pristis* - บน) ปลาฉนากเขียว (*P. zijsron* - กลาง) และ ปลาฉนากจะงอยปากแคบ (*Anoxypristis cuspidata* - ล่าง)]]
เป็นปลากระดูกอ่อน รูปร่างคล้ายปลาฉลาม มีลักษณะเด่นคือ จะงอยปากที่แหลมยาว มีกระดูกแข็งรอบ ๆ จะงอยแลดูคล้ายฟันเลื่อย มีความยาวได้ถึง 2 นิ้ว มีความคม มีจำนวนประมาณ 14–24 แถว  ขนาดเมื่อโตเต็มที่ราว 6 เมตร หนักได้ถึง 600 กิโลกรัม

มีการกระจายพันธุ์ค่อนข้างกว้าง โดยพบได้ตั้งแต่แอฟริกาตะวันออก, อินเดียทางตอนเหนือ, เอเชียตะวันออกเฉียงใต้, อิเรียนจายา, ปาปัวนิวกินี ไปจนถึงออสเตรเลียทางตอนเหนือบริเวณรัฐเวสเทิร์นออสเตรเลีย

ปลาฉนากจะงอยปากกว้าง เป็นปลาทะเลที่สามารถปรับตัวให้อยู่ในน้ำจืดได้ สามารถพบในเขตน้ำจืดได้ เช่นที่ ปากแม่น้ำคงคา, ปากแม่น้ำโขง, แม่น้ำเจ้าพระยา, แม่น้ำฟริซต์รอย สำหรับในประเทศไทยเคยมีผู้พบไกลถึงบึงบอระเพ็ด จังหวัดนครสวรรค์ ในปี ค.ศ. 1957

การเข้ามาในน้ำจืดของปลาฉนากจะงอยปากกว้าง นักวิทยาศาสตร์ที่ทำการวิจัยด้วยการติดแทคที่ตัวปลาเชื่อว่า ปลาเข้ามาเพื่อขยายพันธุ์ เพราะในน้ำจืดมีสัตว์นักล่าและอันตรายน้อยกว่าในทะเล จนกระทั่งปลามีความยาวได้ 8–9 ฟุต หรืออายุราว 5 ปี จึงจะค่อยว่ายออกทะเลไป ในออสเตรเลียทางตอนเหนือ  ปลาฉนากจะงอยปากกว้างจะว่ายน้ำเข้ามาในแม่น้ำที่เป็นน้ำจืดไกลถึง 200 ไมล์ ในถิ่นที่เป็นแดนทุรกันดาร และถึงแม้จะเป็นช่วงฤดูแล้งที่ระดับน้ำลดลงอย่างมากก็ตาม 

พฤติกรรมของปลาชนิดนี้ คือ มักหากินบริเวณหน้าดินที่มีดินเลนค่อนข้างขุ่นในเวลากลางคืน โดยอาหารได้แก่สัตว์น้ำมีกระดอง เช่น กุ้ง, ปู และหอย เป็นต้น โดยใช้จะงอยปากที่เหมือนใบเลื่อยนั้นไล่ตามและตัดเป็นชิ้นเล็ก ๆ  และถึงแม้จะมีจะงอยปากยาวเหมือนเลื่อย แต่ปลาฉนากจะงอยปากกว้างก็ยังมีศัตรูตามธรรมชาติ โดยเฉพาะในออสเตรเลียทางตอนเหนือ ปลาฉนากที่นั่นพบว่ามีบาดแผลจากการถูกโจมตีโดยสัตว์กินเนื้อขนาดใหญ่ เช่น ปลาฉลามหัวบาตร หรือจระเข้น้ำจืดออสเตรเลีย โดยปลาที่พบในแม่น้ำฟริซต์รอยจำนวนร้อยละ 60 ที่มีบาดแผลเช่นนี้

จำนวนประชากรไม่มีข้อมูลที่ทราบแน่นอน เนื่องจากเป็นปลาใกล้สูญพันธุ์ ประชากรในธรรมชาติมีน้อยมาก ปลาชนิดนี้ใช้เวลาในการเพิ่มจำนวนประชากรเป็น 2 เท่า นานกว่า 14 ปี ปัจจุบันมีชื่ออยู่ในบัญชีหมายเลข 2 (Appendix II) ของอนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าใกล้สูญพันธุ์ หรือ CITES

ในปัจจุบัน จากการศึกษาด้านพันธุกรรม พบว่ามีความเป็นไปได้ว่า ปลาฉนากจะงอยปากกว้างอาจจะเป็นชนิดเดียวกับปลาฉนากธรรมดา (*P. pristis*)

## รูปภาพ

ไฟล์:2009 Pristis microdon1.JPG|ลำตัวด้านล่าง
ไฟล์:Pristis microdon.jpg|ภาพวาด
ภาพ:Pristis microdon Senckenberg.jpg|ตัวอย่างสตั๊ฟฟ์ที่พิพิธภัณฑ์ ประเทศเยอรมนี


## อ้างอิง

## แหล่งข้อมูลอื่น

* ภาพเคลื่อนไหวปลาฉนากจะงอยปากกว้าง
*รูปและข้อมูลปลาฉนากจะงอยปากกว้าง

หมวดหมู่:มหสัตว์
ปลาฉนาก
ฉนากจะงอยปากกว้าง
ฉนากจะงอยปากกว้าง
ฉนากจะงอยปากกว้าง
ฉนากจะงอยปากกว้าง
ฉนากจะงอยปากกว้าง
ฉนากจะงอยปากกว้าง
หมวดหมู่:ปลาที่พบในประเทศออสเตรเลีย
อ่าวเปอร์เซีย

[thumb|อ่าวเปอร์เซียในเวลากลางคืนจาก[สถานีอวกาศนานาชาติ, ค.ศ. 2020|360px]]
**อ่าวเปอร์เซีย** (; , ) บางครั้งเรียกว่า  () เป็นอ่าวในเอเชียตะวันตก พื้นที่น้ำส่วนนี้เป็นส่วนเพิ่มเติมของมหาสมุทรอินเดียที่ตั้งอยู่ระหว่างอิหร่านกับคาบสมุทรอาหรับ โดยเชื่อมกับอ่าวโอมานทางตะวันออกด้วยช่องแคบฮอร์มุซ และดินดอนสามเหลี่ยมปากแม่น้ำชัฏฏุลอะร็อบก่อให้เกิดชายฝั่งทางตะวันตกเฉียงเหนือ

อ่าวเปอร์เซียมีพื้นที่ประมงมากมาย หินโสโครกที่กว้างขวาง (ส่วนใหญ่เป็นหินและมีพืดหินปะการัง) และหอยมุกจำนวนมาก แต่ระบบนิเวศถูกทำลายจากการทำอุตสาหกรรมและน้ำมันรั่วไหล

อ่าวเปอร์เซียอยู่ในแอ่งน้ำอ่าวเปอร์เซีย ซึ่งมีต้นกำเนิดในมหายุคซีโนโซอิกและมีความเกี่ยวข้องกับการมุดตัวของแผ่นอาหรับลงในเทือกเขาซากรอส แอ่งน้ำนี้เกิดน้ำท่วมเมื่อ 15,000 ปีก่อน เนื่องจากการเพิ่มของระดับน้ำทะเลจากการล่าถอยของธารน้ำแข็งในสมัยโฮโลซีน

## ชื่อ
[upright=1.35|right|thumb|แผนที่อ่าวเปอร์เซีย [อ่าวโอมานไหลไปสู่ทะเลอาหรับ รายละเอียดภาพจากแผนที่ตะวันออกลางที่ใหญ่กว่า]]
ในสมัยก่อน อ่าวเปอร์เซียมีชื่อเรียกหลายชื่อ อัสซีเรียเรียกพื้นที่นี้ว่า "ทะเลขม"
ใน 550 ปีก่อนคริสต์ศักรราช จักรวรรดิอะคีเมนิดจัดตั้งจักรวรรดิดบราณแห่งแรกในเปอร์ซิส (*ปารร์ส* หรือ *[[จังหวัดฟอร์ส|ฟอร์ส]]*ในสมัยใหม่) ในภูมิภาคทางตะวันตกเฉียงใต้ของที่ราบสูงอิหร่าน ด้วยเหตุนี้ ในแหล่งข้อมูลกรีกระบุแหล่งน้ำที่ล้อมรอบจังหวัดนี้จึงได้ชื่อว่า "อ่าวเปอร์เซีย" ในหนังสือของNearchusที่รู้จักกันในชื่อ *Indikê* (300 ปีก่อนคริสต์ศักราช) คำว่า "Persikon kolpos" ที่กล่าวถึงหลายครั้ง มีความหมายว่า "อ่าวเปอร์เซีย"

เมื่อพิจารณาถึงภูมิหลังทางประวัติศาสตร์ของอ่าวเปอร์เซีย อาร์โนลด์ วิลสันระบุไว้ในหนังสิอที่ตีพิมพ์ใน ค.ศ. 1928 ว่า "ไม่มีร่องน้ำใดที่มีความสำคัญมากไปกว่าอ่าวเปอร์เซียต่อนักธรณีวิทยา นักโบราณคดี นักภูมิศาสตร์ พ่อค้า นักการเมือง นักทัศนาจร และนักวิชาการทั้งในอดีตและปัจจุบัน ร่องน้ำนี้ที่แยกที่ราบสูงอิหร่านออกจากแผ่นอาหรับ ทำให้เกิดอัตลักษณ์อิหร่านตั้งแต่ 2200 ปีเป็นอย่างน้อย"

### ข้อพิพาทเรื่องชื่อ
พื้นที่น้ำในอดีตและในระดับนานาชาติมีชื่อเรียกว่า อ่าวเปอร์เซีย รัฐบาลอาหรับเรียกบริเวณนี้เป็นอ่าวอาหรับ หรือ The Gulf และบางประเทศและองค์กรเริ่มใช้คำว่าอ่าวอาหรับ ทางองค์การอุทกศาสตร์สากลเรียกพื้นที่นี้ว่า **อ่าวอิหร่าน** (อ่าวเปอร์เซีย)

ข้อพิพาทนี้เริ่มพบบ่อยขึ้นนับตั้งแต่คริสต์ทศวรรษ 1960 ความเป็นศัตรูระหว่างอิหร่านและรัฐอาหรับบางประเทศ ควบคู่กับการก่อตัวของอุดมการณ์รวมกลุ่มอาหรับและชาตินิยมอาหรับ ทำให้ชื่อ "อ่าวอาหรับ" กลายเป็นชื่อที่นิยมในประเทศอาหรับส่วนใหญ่

## น้ำมันและแก๊ส
อ่าวเปอร์เซียเป็นแหล่งน้ำมันดิบแบบเดี่ยวที่ใหญ่ที่สุดในโลก และเป็นที่ตั้งของแท่นขุดเจาะน้ำมันอัลซะฟะนียะ (Al-Safaniya) ที่ใหญ่ที่สุดในโลก ลอยตัวอยู่กลางอ่าวเปอร์เซีย ความอุดมสมบูรณ์ของทรัพยากรน้ำมันและแก๊สธรรมชาติเหล่านี้ส่งผลให้ประเทศรอบอ่าวเปอร์เซียเป็นประเทศอุตสาหกรรมน้ำมันสำคัญ ซึ่งมีชื่อเรียกรวม ๆ ว่า รัฐรอบอ่าวเปอร์เซีย ได้แก่ ประเทศอิหร่าน บาห์เรน, คูเวต, โอมาน, กาตาร์, ซาอุดีอาระเบีย และสหรัฐอาหรับเอมิเรตส์ ส่วนอิรักนั้นมีพื้นที่ติดกับอ่าวเพียงเล็กน้อยเท่านั้น

## อ้างอิง

## แหล่งข้อมูลอื่น


เปอร์เซีย
มกุฎราชกุมาร

**มกุฎราชกุมาร** () หรือ **มกุฎราชกุมารี** () เป็นพระอิสริยยศของรัชทายาทในบางประเทศ มกุฎราชกุมารจะดำรงพระอิสริยยศนี้ไปจนกว่าพระมหากษัตริย์จะสวรรคตหรือสละราชสมบัติ และมกุฎราชกุมารจะเสด็จขึ้นครองราชย์เป็นพระมหากษัตริย์พระองค์ถัดไป ปัจจุบันประเทศที่เรียกรัชทายาทว่ามกุฎราชกุมารมีประเทศไทย (ตำแหน่งสยามมกุฎราชกุมาร) และประเทศแถบสแกนดิเนเวีย

## รายพระนามมกุฎราชกุมารในปัจจุบัน
### รัฐเอกราช

### สหพันธรัฐ
#### มาเลเซีย
​

#### สหรัฐอาหรับเอมิเรตส์​

## ดูเพิ่ม
* รายพระนามรัชทายาทผู้มีสิทธิโดยตรง



หมวดหมู่:ฐานันดรศักดิ์
หมวดหมู่:บรรดาศักดิ์
ทรงกระบอก

thumb|162px|right|รูปทรงกระบอก

ในทางเรขาคณิต ทรงกระบอก (อังกฤษ: cylinder) เป็นกราฟสามมิติที่เกิดจากสมการ

:\left(\frac{x}{a}\right)^2 + \left(\frac{y}{b}\right)^2 = 1

ทรงกระบอกที่มีรัศมี r และความสูง h จะสามารถหาปริมาตรของทรงกระบอกหาได้จากสูตร

:V = \pi r^2 h \,

และพื้นที่ผิวของทรงกระบอกหาได้จากสูตร

:A = 2 \pi r^2 + 2 \pi r h = 2 \pi r ( r + h )\,

## กราฟของทรงกระบอกแบบอื่นๆที่ไม่ค่อยได้ใช้
### ทรงกระบอกจินตภาพ (imaginary cylinder)

:\left(\frac{x}{a}\right)^2 + \left(\frac{y}{b}\right)^2 = -1

### ทรงกระบอกไฮเปอร์โบลิก (hyperbolic cylinder)

:\left(\frac{x}{a}\right)^2 - \left(\frac{y}{b}\right)^2 = 1

### ทรงกระบอกพาราโบลิก (parabolic cylinder)

:x^2 + 2y = 0 \,

หมวดหมู่:เรขาคณิตมูลฐาน
หมวดหมู่:เรขาคณิตทรงตันแบบยุคลิด
สาธารณรัฐมิเนอร์วา

}
|-
| **เขตแดน:**
| แนวปะการังมิเนอร์วา
|-
| **สมาชิก:**

|-
| **วันเริ่มโรงการ:**
| 19 มกราคม, พ.ศ. 2515
|-
| **หัวหน้า:**
| ประธานมอริส ซี. เดวิส พ.ศ. 2515 - พ.ศ. 2516 พ.ศ. 2525 
|-
| **จุดมุ่งหวัง:**
| สาธารณรัฐ
|-
| **ภาษา:**
| ภาษาอังกฤษ
|-
| **เงินตรา:**
| ดอลลาร์มิเนอร์วา
|-
|}

**สาธารณรัฐมิเนอร์วา** สร้างขึ้นโดยนำทรายที่นำมาจากประเทศออสเตรเลีย มาถมลงไปในระดับน้ำทะเล ผู้ที่มาริเริ่มโครงการคือไมเคิล โอลิเวอร์ จนทำให้ดินแดนนี้มีกิจกรรมทางเศรษฐกิจ การค้าขายและตกปลาซึ่งเป็นกิจกรรมทางเศรษฐกิจของประเทศใหม่ ประเทศนี้

แนวปะการังมิเนอร์วาอยู่ในเขตมหาสมุทรแปซิฟิก โดยตัดสินใจที่จะสร้างเป็นสาธารณรัฐในปี พ.ศ.  2514 และนำเรือบรรทุกทรายจากประเทศออสเตรเลียมาถมในระดับน้ำทะเล และสร้างหอและธงชาติขึ้น สาธารณรัฐมิเนอร์วาได้ส่งประกาศความเป็นเอกราชส่งไปยังประเทศเพื่อนบ้านต่าง ๆและได้คิดสกุลเงินไว้ใช้ภายในประเทศ ในเดือนกุมภาพันธ์ ปี พ.ศ. 2515 มอริส ซี เดวิสได้รับเลือกให้เป็นประธานาธิบดีชั่วคราวของสาธารณรัฐมิเนอร์วา

การประกาศความเป็นเอกราชของสาธารณรัฐมิเนอร์วา ในเดือนมกราคม พ.ศ. 2515 ยังผลให้เกิดความสงสัยอย่างมากของประเทศเพื่อนบ้าน การประชุมของประเทศเพื่อนบ้านต่าง ๆ (ประเทศออสเตรเลีย ประเทศนิวซีแลนด์ ประเทศตองงา ประเทศฟีจี ประเทศนาอูรู ประเทศซามัว หมู่เกาะคุก) ในวันที่ 24 กุมภาพันธ์ พ.ศ. 2515 ซึ่งตองงาได้อ้างสิทธิเหนือดินแดนแนวปะการังมิเนอร์วา

ในวันที่ 15 มิถุนายน พ.ศ. 2515 รัฐบาลตองงา ได้ประกาศในหนังสือราชกิจจาโดยประกาศให้สาธารณรัฐมิเนอร์วาเป็นดินแดนภายใต้การปกครองของราชอาณาจักรตองงา

ต่อมาประเทศตองงาได้ส่งกองกำลังทหารเข้ามายึดดินแดนนี้ ธงชาติมิเนอร์วาถูกชักลงจากเสา และเกาะปะการังที่เหลือก็ถูกยึดครองโดยตองงา การยึดครองดินแดนแห่งนี้ของตองงาได้รับการรับรองจากสภาแห่งแปซิกใต้ ในเดือนกันยายน พ.ศ. 2515 ในระหว่างนั้นประธานาธิบดีชั่วคราวมอริส ซี เดวิส ถูกไล่ออก

หมวดหมู่:ประวัติศาสตร์ตองงา
หมวดหมู่:ประเทศจำลอง
ประติมากรรม

[thumb|[นอนไวโอเลนซ์ (ประติมากรรม)|นอนไวโอเลนซ์ (1985) โดย คาร์ล เฟร็ดดริก รึยเตอร์ชวัร์ด]]
**ประติมากรรม** เป็นสาขาหนึ่งของวิจิตรศิลป์ซึ่งมีรูปแบบสามมิติ เป็นหนึ่งในรูปแบบหนึ่งของศิลปะพลาสติก ประติมากรรมมีรูปแบบสร้างสรรค์แบบธรรมเนียมคือ การแกะสลัก (นำเอาบางส่วนออก) และโมเดล (เพิ่มชิ้นส่วนเข้า) โดยดั้งเดิมมักใช้สื่อกลางคือไม้ หิน เซรามิก โลหะ แต่นับตั้งแต่ยุคโมเดิร์นก็ไม่มีคำจำกัดความถึงรูปแบบ กรรมวิธี และสื่อกลางของการสร้างสรรค์ประติมากรรม วัฒนธรรมโบราณส่วนมากมักหลงเหลือหลักฐานของประติมากรรมมาถึงปัจจุบัน เช่นเดียวกับภาชนะ

## อ้างอิง


หมวดหมู่:การแกะสลัก
66

**66** (**หกสิบหก**) เป็นจำนวนธรรมชาติที่อยู่ถัดจาก 65 (หกสิบห้า) และอยู่ก่อนหน้า 67 (หกสิบเจ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย
* 66 เป็นเลขอะตอมของดิสโพรเซียม

## ในทางคณิตศาสตร์

หมวดหมู่:จำนวนเต็ม
100000000

**100000000** (**ร้อยล้าน**) เป็นจำนวนธรรมชาติที่อยู่ถัดจาก 99999999 (เก้าสิบเก้าล้านเก้าแสนเก้าหมื่นเก้าพันเก้าร้อยเก้าสิบเก้า) และอยู่ก่อนหน้า 100000001 (ร้อยล้านเอ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย

### ในทางคณิตศาสตร์

หมวดหมู่:จำนวนเต็ม
อัลฮะกีม

**อัลฮะกีม**เป็นนามสกุลที่มีชื่อเสียงในประเทศอิรักและโลกอาหรับ บุคคลที่สำคัญในตระกูลอัลฮะกีมได้แก่

*มุฮัมมัด บากิร อัลฮะกีม
*อับดุลอะซีซ อัลฮะกีม
*อายะตุลลอหฺ มุฮฺซิน อัฏฏอบาฏอบาอีย์ อัลฮะกีม
มะริด

**มะริด** (,  *มเยะ* หรือ  *เบะ*; ) มีชื่อเดิมเป็นภาษาอังกฤษว่า **เมอร์กวี** () เป็นเมืองหนึ่งในภาคตะนาวศรี ประเทศพม่า ตั้งอยู่ทางตอนใต้บริเวณชายฝั่งทะเลอันดามัน มีประชากรราว 209,000 คนใน พ.ศ. 2553

## อ้างอิง

หมวดหมู่:เมืองในภาคตะนาวศรี
หมวดหมู่:ความสัมพันธ์ไทย–พม่า
หมวดหมู่:ประวัติศาสตร์ไทย
หมวดหมู่:ประวัติศาสตร์พม่า
หมวดหมู่:ประวัติศาสตร์มอญ
หมวดหมู่:อาณาจักรสุโขทัย
หมวดหมู่:อาณาจักรอยุธยา
หมวดหมู่:อาณาจักรมอญ
หมวดหมู่:ประเทศราชของอาณาจักรพม่า
หมวดหมู่:ประเทศราชของอาณาจักรสยาม
อับดุลอะซีซ อัลฮะกีม

**อายะตุลลอฮ์ ซัยยิด อับดุลอะซีซ อัลฮะกีม** (; ค.ศ. 1952 – 26 สิงหาคม ค.ศ. 2009) เป็นนักเทววิทยาและนักการเมืองชาวอิรัก และเป็นหัวหน้าพรรคสภาสูงสุดเพื่อการปฏิวัติอิสลามในอิรัก และเคยดำรงตำแหน่งประธานสภาฝ่ายปกครองอิรัก

## ป่วยและเสียชีวิต
ณ วันที่ 16 พฤษภาคม ค.ศ. 2007 เขาขึ้นเครื่องบินไปรักษาตัวที่ฮิวสตัน โดยมีรายงานว่าเขาเป็นมะเร็งปอด จากนั้นในวันที่ 20 พฤษภาคมของปีเดียวกัน เขาเดินทางออกจากสหรัฐไปยังอิหร่าน เพื่อรับการรักษาเคมีบำบัด ต่อมาในวันที่ 26 สิงหาคม ค.ศ. 2009 อับดุลอะซีซ อัลฮะกัมเสียชีวิตจากมะเร็งปอดในโรงพยาบาลเตหะราน เขาได้รับการฝังที่นาจาฟเมือวันที่ 29 สิงหาคม ซึ่งเป็นเดือนเดียวกันที่พี่ชายเสียชีวิตเมื่อ 6 ปีก่อนหน้า

## อ้างอิง

## แหล่งข้อมูลอื่น

*Background
*Iraqis must enhance internal ties
*
*Abdul Aziz al-Hakim - Daily Telegraph obituary

หมวดหมู่:บุคคลจากนาจาฟ
มัวะห์ซิน อัลฮะกีม

**มัวะห์ซิน อัฏเฏาะบาเฏาะบาอี อัลฮะกีม** (; 31 พฤษภาคม ค.ศ. 1889 – 2 มิถุนายน ค.ศ. 1970) เป็นผู้นำศาสนามุสลิมนิกายชีอะฮ์ชาวอิรักที่กลายเป็นผู้นำ marja' แห่งนาจาฟใน ค.ศ. 1946 หลังอะบูลฮะซัน อัลอิศฟะฮานีเสียชีวิต และภายหลังกลายเป็นผู้นำสูงสุดของโลกชีอะฮ์ส่วนใหญ่ใน ค.ศ. 1961 หลังโฮสเซย์น โบรูเจร์ดีเสียชีวิต

บุตรชายของอายะตุลลอฮ์ อัลฮะกีม ที่มีชื่อเสียงได้แก่

*มุฮัมมัด บากิร อัลฮะกีม
*อับดุลอะซีซ อัลฮะกีม

## อ้างอิง


หมวดหมู่:อายะตุลลอหฺ
หมวดหมู่:บุคคลจากนาจาฟ
เห็ดหลินจือ

**เห็ดหลินจือ** () เป็นยาจีน (Chinese traditional medicine) ที่ใช้กันมานานกว่า 2,000 ปี นับตั้งแต่สมัยจักรพรรดิฉินซีเป็นต้นมา เห็ดหลินจือเป็นของหายากมีคุณค่าสูงในทางสมุนไพรจีน และได้ถูกบันทึกไว้ในคัมภีร์โบราณ “เสินหนงเปินเฉ่า” ซึ่งเป็นตำราเก่าแก่ที่สุดของจีนมีคนนับถือมากที่สุด ได้กล่าวไว้ว่า เห็ดหลินจือเป็น “เทพเจ้าแห่งชีวิต” (Spiritual essence) มีพลังมหัศจรรย์ บำรุงร่างกายใช้เป็นยาอายุวัฒนะในการยืดอายุออกไปให้ยืนยาว ทำให้ผิวพรรณเปล่งปลั่ง และยังสามารถรักษาโรคต่าง ๆ ได้อย่างกว้างขวาง

## สรรพคุณ
ในสมัยโบราณ กล่าวกันว่า เห็ดหลินจือทำให้กล้ามเนื้อหัวใจแข็งแรงขึ้น ให้พลังชีวิตมากขึ้น ใช้บำรุงร่างกาย เป็นยาอายุวัฒนะ ทำให้มีกำลัง ทำให้ความจำดีขึ้น ทำให้ประสาทสัมผัสต่าง ๆ ชัดเจนดีขึ้น ส่งเสริมการไหลเวียนของเลือดดีขึ้น ทำให้ผิวพรรณเปล่งปลั่งสีหน้าแจ่มใส ชะลอความแก่ ส่วนสรรพคุณอื่นๆที่ได้รวบรวมไว้ได้แก่ รักษาและต้านมะเร็ง รักษาโรคตับ ความดันโลหิตสูง ขับปัสสาวะ ปรับความดันโลหิตทั้งสูงและต่ำ ภาวะมีบุตรยาก การเสื่อมสมรรถภาพทางเพศ
โรคภูมิแพ้ โรคประสาท ลมบ้าหมู เส้นเลือดอุดตันในสมอง อัมพาต อัมพฤกษ์ ปวดเมื่อย ปวดข้อ โรคเกาต์ โรคเอสแอลอี เส้นเลือดหัวใจตีบ ตับแข็ง ตับอักเสบ ปวดประจำเดือน ริดสีดวงทวาร อาหารเป็นพิษ แผลในกระเพาะอาหารและลำไส้ บำรุงสายตา และความเชื่อดังกล่าว ยังคงสืบทอดกันมาจนถึงปัจจุบันแม้จะไม่มีหลักฐานทางการแพทย์ยืนยันชัดเจน

เห็ดหลินจือได้ถูกบันทึกไว้ว่า  มีขึ้นอยู่ตามธรรมชาติมาก กว่า 100 สายพันธุ์  และสำหรับสายพันธุ์ที่นิยมมีสรรพคุณทางยาดีที่สุดคือ กาโนเดอร์ม่า ลูซิดั่ม (''Ganoderma lucidum'') หรือสายพันธุ์สีแดง

เห็ดหลินจือมีสารโพลีแซคคาไรด์โดยใน ปัจจุบัน มีผลิตภัณฑ์ที่เกี่ยวกับ เห็ดหลินจือออกมาจำหน่ายกันเป็นจำนวนมาก การเลือกผลิตภัณฑ์เห็ดหลินจือแดงควรศึกษาตั้งแต่วิธีการเพาะปลูก ซึ่งเป็นกระบวนการที่สำคัญ เพราะการจะได้เห็ดหลินจือที่มีคุณภาพที่ดีนั้น ตัวเห็ดหลินจือเอง จะต้องได้รับการเพาะเลี้ยงในสภาวะที่เหมาะสม ทั้งในเรื่องความชื้น แสงสว่าง และสารอาหารที่ได้รับ ส่วนขั้นตอนการแปรรูป ก็เป็นอีกหนึ่งปัจจัยที่สำคัญ เพราะถือเป็นกระบวนการที่จะสกัดสารโพลีแซคคาไรด์จากตัวเห็ดเองออกมาให้ได้มากที่สุด นอกจากนี้การบรรจุภัณฑ์ก็เป็นอีกหนึ่งปัจจัยที่ต้องให้ความสนใจไม่แพ้กัน ควรเป็นบรรจุภัณฑ์ที่สามารถกันความชื้นได้ดี เพราะว่าความชื้นจะทำให้เห็ดหลินจือขึ้นราได้ เนื่องจากเห็ดหลินจือค่อนข้างไวต่อความชื้น
 ภาควิชาเภสัชวินิจฉัย คณะเภสัชศาสตร์ มหาวิทยาลัยมหิดล
ประเทศไทยมีการปลูกเห็ดหลินจือในเชิงพาณิชย์มาเป็นเวลานานกว่า 20 ปี โดยจัดจำหน่ายผลิตภัณฑ์ในรูปดอกเห็ดหั่นเป็นแผ่น น้ำเห็ดหลินจือ เครื่องดื่มชาเห็ดหลินจือ กาแฟเห็ดหลินจือ เป็นต้น แต่ส่วนใหญ่ยังไม่มีการศึกษาวิจัยทางวิทยาศาสตร์ทั้งสรรพคุณในการรักษาโรคภัยต่าง ๆ

### การรักษามะเร็ง
ในปี 2559 มีการรวบรวมข้อมูลทางการแพทย์ Cochrane Database Syst Rev เลือกเฉพาะงานวิจัยที่มีคุณภาพมาดูผลของการรักษามะเร็งของเห็ดหลินจือ พบว่ายังไม่ปรากฏหลักฐานว่าสามารถใช้เป็นยาตัวแรกในการรักษามะเร็ง และยังไม่มีหลักฐานที่ชัดเจนว่าจะช่วยเพิ่มระยะเวลารอดชีวิตของผู้ป่วยหรือไม่ ดังนั้นจึงไม่แนะนำให้ใช้เพื่อรักษามะเร็งเพียงอย่างเดียว 

สำหรับข้อมูลการช่วยกระตุ้นภูมิคุ้มกัน หรือช่วยเสริมฤทธิ์ของการรักษาด้วยรังสีบำบัดหรือเคมีบำบัด ยังไม่พบผลลัพธ์ที่น่าพึงพอใจชัดเจนเช่นกัน

หมวดหมู่:ผลิตภัณฑ์เสริมอาหาร
หมวดหมู่:เห็ดที่รับประทานได้
หมวดหมู่:สมุนไพรจีน
หมวดหมู่:ยาที่ใช้ในการอายุรเวท
ศาลเจ้าไท้เพ่งอ๊วงกง

**ศาลเจ้าไท้เพ่งอ๊วงกง**ตั้งอยู่ใน จังหวัดสมุทรสงครามเป็นศาลเจ้าที่ชาวจีนพร้อมใจกันสร้างขึ้น บริเวณปากคลองแควอ้อม

จากการแปลตราสาร ขออนุญาตตั้งศาลเจ้า ศาลเจ้าไท้เพ่งอ๊วงกง ที่เขียนไว้เป็นภาษาจีน ว่า  
ตราสารฉบับนี้ส่วนหนึ่งเป็นประวัติการสร้างศาลเจ้า กล่าวถึง ค่ายบางกุ้ง และ สมเด็จพระเจ้าตากสินมหาราช 
ความว่าทหารพม่าล้อมค่ายบางกุ้งนานถึง 41วัน เมื่อ เดือนยี่ แรม 6 ค่ำ ชาวบ้านและทหารไทย-จีน ที่อยู่ในค่ายได้รับความลำบากมากข้าวปลาอาหารขาดแคลนพวกชาวบ้านคนชรายอมอดอาหาร เพื่อเอาอาหารให้ทหารไทย-จีนกิน ฝ่ายไต้ก๋งเจียม คือ ออกหลวงเสนาสมุทร ซึ่งเป็นผู้ดูแลเมืองแม่กลองในสมัยนั้น ได้แจ้งไปยังกรุงธนบุรี ขอกำลังช่วยรบกับพม่า หลังจากตีพม่าแตกพ่ายแล้ว ก่อนพระเจ้าตากสินเสด็จกลับ ได้มีบัญชาให้ทหารไทยจำนวนหนึ่งช่วยรักษาเมืองแม่กลอง โดยให้อยู่ร่วมกับทหารจีน  โดยมีพระบรมราโชวาทให้อยู่ร่วมกัน ช่วยเหลือเกือกูลกัน อย่าได้รังเกียจเดียดฉันท์    พสกนิกรชาวจีนให้ความเคารพสักการะพระองค์ประดุจเทพเจ้าองค์หนึ่ง ถือกันว่าแผ่นดินตรงไหน  พระองค์เสด็จไปถึง และพระบาทขอพระองค์ประทับลงตรงที่นั้นประชาชนจะได้รับแต่ความสุขความเจริญ สงบสันติทั่วทั้งภูมิภาคนั้น    ดังนั้น ภายหลังพสกนิกรชาวจีนจึงได้สร้างศาลบูชาขึ้น ตรงที่พระออกเสด็จออกเรือ ท้ายค่ายบางกุ้ง เพื่อเป็น สถานที่เคารพบูชาของชาวจีนโดยทั่วไป  โดยได้ถวายนามเป็นภาษาจีนว่า "ไท้เพ่งอ๊วงกง" แปลเป็น ภาษาไทย ว่า "เทพเจ้าแห่งสันติ"  ตรงเหนือบานประตูด้านในศาลเจ้า มีง้าว แขวนอยู่ 1เล่ม ภายในมีพระประทาน  พร้อมทั้งพระโมคคัลลา พระสารีบุตร ทั้งยังมีรูปปั้นจีนและเซียนมากมาย      ที่สำคัญ คือ  มีรูปสมเด็จพระเจ้าตากสินมหาราชตั้งอยู่บนแท่นบูชา  

ท
หมวดหมู่:ศาสนสถานในจังหวัดสมุทรสงคราม
แคว้นคาลินินกราด

**แคว้นคาลินินกราด** (; ) เป็นหน่วยองค์ประกอบซึ่งตั้งอยู่ทางตะวันตกสุดของสหพันธรัฐรัสเซีย อยู่ในยุโรปกลางและยุโรปตะวันออก เป็นดินแดนส่วนแยกย่อยที่ตั้งอยู่บนทะเลบอลติก แคว้นนี้ล้อมรอบด้วยสมาชิกสหภาพยุโรปและเนโท 2 ประเทศ ได้แก่ โปแลนด์ทางทิศใต้และลิทัวเนียทางเหนือและตะวันออก เมืองที่ใหญ่ที่สุดและศูนย์กลางการปกครองของแคว้น (แคว้นปกครองตนเอง) คือเมืองคาลินินกราดซึ่งเดิมชื่อเมืองเคอนิชส์แบร์ค เมืองท่าบัลตีสค์เป็นเมืองท่าแห่งเดียวของประเทศรัสเซียในทะเลบอลติกที่ไม่มีน้ำแข็งในฤดูหนาว แคว้นคาลินินกราดมีประชากรประมาณ 1 ล้านคนในการสำรวจสำมะโนประชากรรัสเซียปี ค.ศ. 2021

## ลักษณะภูมิประเทศและที่ตั้ง
แคว้นคาลีนินกราดตั้งอยู่ ณ ดินแดนพ้นชายขอบของประเทศรัสเซียออกไป โดยมีชายแดนติดกับประเทศโปแลนด์ทางทิศใต้ และติดกับประเทศลิทัวเนียทางทิศตะวันออกและทิศเหนือ มีระยะห่างจากมอสโก 1289 กิโลเมตร มีพื้นที่ทางธรรมชาติที่สมบูรณ์ที่สุดในรัสเซียคือ เป็นเขตป่าไม้แบบผสมและผลัดใบสลับกับหนองน้ำ มีศูนย์กลางที่เมืองคาลีนินกราด พื้นที่โดยรวม 15,100 ตารางกิโลเมตร สถิติของประชากรในปี 2005 คือ 946,800 คน ความหนาแน่นของประชากร 95 คนต่อหนึ่งตารางกิโลเมตร

ภายในแคว้นคาลีนินกราดนั้น มีเมืองที่เป็นเมืองหลัก จำนวน 5 แห่ง  คือ
* Baltiysk
* Gusev
* Kaliningrad
* Sovyetsk
* Chernyakhovsk

## เวลา
เขตเวลาเป็นเขตของยุโรปตะวันออกโดยเวลาท้องถิ่นช้ากว่าเมืองมอสโกและเซนต์ปีเตอร์สเบิร์ก  1  ชั่วโมง

## ภูมิอากาศ
คาลีนินกราดมีภูมิอากาศแบบภาคพื้นทวีป โดยมีอุณหภูมิประมาณ 6.2-7.6 องศา

ในช่วงฤดูร้อนและใบไม้ผลิ จะมีอุณหภูมิเฉลี่ยประมาณ 17 องศา และในช่วงเดือนมกราคมจะมีอุณหภูมิเฉลี่ยประมาณ 3 องศา ส่วนในช่วงที่ไม่มีน้ำแข็งปกคลุมจะกินเวลานานประมาณ 180 วัน โดยมีลมพัดมาจากทิศตะวันตกหรืออาจมีการเปลี่ยนแปลงทางภูมิศาสตร์อันเนื่องมาจากลมทะเล

ในช่วงฤดูหนาวและช่วงฤดูใบไม้ร่วงลมจะพัดมาจากทางมหาสมุทรแอตแลนติกใต้และตะวันตกเฉียงใต้ ซึ่งจะนำเอาอากาศอบอุ่นมาด้วย โดยกระแสน้ำอุ่นที่ไหลข้ามมหาสมุทรแอตแลนติก จำทำให้อุณหภูมิสูงขึ้นและความกดอากาศลดลงรังสี UV จะเข้มข้นมากในบริเวณ Svetlogorsk บริเวณศูนย์กลางสถานที่พักผ่อนของคาลีนินกราด โดยวันที่แสงแดดแรงจะมีประมาณ 135 วัน/ปีเท่านั้น 

## อ้างอิง

ค
หมวดหมู่:แคว้นของประเทศรัสเซีย
ค
พีชคณิตเชิงเส้น

[thumb|250px|right|ใน[ปริภูมิแบบยุคลิดสามมิติ ระนาบทั้งสามนี้เป็นผลเฉลยของสมการเชิงเส้นและส่วนตัดระหว่างระนาบแทนผลเฉลยร่วมของระบบสมการ ในรูปมีผลเฉลยเป็นจุดจุดเดียว เส้นตรงสีฟ้าเป็นผลเฉลยร่วมของสมการสองสมการ]]

**พีชคณิตเชิงเส้น** () เป็นสาขาหนึ่งของคณิตศาสตร์ที่ศึกษาระบบสมการเชิงเส้น เวกเตอร์ ปริภูมิเวกเตอร์ การแปลงเชิงเส้น และการเขียนแทนการแปลงเชิงเส้นด้วยเมทริกซ์ พีชคณิตเชิงเส้นเป็นหัวข้อสำคัญในคณิตศาสตร์สมัยใหม่ เรขาคณิตสมัยใหม่ใช้พีชคณิตเชิงเส้นเป็นพื้นฐานในการนิยามเส้นตรง ระนาบ และการหมุน นอกจากนี้การวิเคราะห์เชิงฟังก์ชันซึ่งเป็นหัวข้อย่อยของคณิตวิเคราะห์อาจมองได้ว่าเป็นการประยุกต์ใช้พีชคณิตเชิงเส้นกับปริภูมิของฟังก์ชัน

พีชคณิตเชิงเส้นยังประยุกต์ใช้อย่างแพร่หลายในวิชาวิทยาศาสตร์และวิศวกรรมศาสตร์ เนื่องจากสามารถใช้เป็นแบบจำลองปรากฏการณ์ทางธรรมชาติจำนวนมากได้ และสามารถคำนวณได้อย่างมีประสิทธิภาพ และแบบจำลองไม่เชิงเส้นอื่นที่ไม่สามารถจำลองได้โดยพีชคณิตเชิงเส้น อาจใช้การประมาณค่าอันดับหนึ่งทำให้หาค่าประมาณในรูปแบบเชิงเส้นได้

## ประวัติ
กระบวนการแก้ระบบสมการเชิงเส้น ที่ในปัจจุบันเรียกว่าการกำจัดแบบเกาส์นั้นปรากฏในตำราคณิตศาสตร์ *[[The Nine Chapters on the Mathematical Art]]* ของจีนโบราณ ซึ่งแสดงให้เป็นตัวอย่างการแก้ระบบสมการผ่านปัญหาสิบแปดข้อ โดยมีจำนวนสมการตั้งแต่สองจนถึงห้าสมการ

การแก้ระบบสมการอย่างเป็นระบบโดยใช้ดีเทอร์มิแนนต์เริ่มต้นจากไลบ์นิซในปี 1693 และในปี 1750 กาเบรียล คราเมอร์ใช้ดีเทอร์มิแนนต์หาผลเฉลยโดยตรงของระบบสมการเชิงเส้นด้วยวิธีที่ปัจจุบันเรียกว่ากฎของคราเมอร์ ในภายหลังเกาส์ได้ค้นพบวิธีการแก้ปัญหาระบบสมการเชิงเส้นอีกครั้งเพื่อใช้ในงานภูมิมาตรศาสตร์ของเขา ซึ่งปัจจุบันเราเรียกว่า การกำจัดแบบเกาส์

ในปี 1844 แฮร์มัน กึนเทอร์ กรัสมัน ตีพิมพ์หนังสือ *ทฤษฎีส่วนขยายเชิงเส้น คณิตศาสตร์สาขาใหม่* (*Die Lineale Ausdehnungslehre, ein neuer Zweig der Mathematik* หรือ *Theory of Linear Extension*) ซึ่งบรรจุหัวข้อใหม่ในคณิตศาสตร์ที่ในปัจจุบันเราถือว่าเป็นส่วนหนึ่งของพีชคณิตเชิงเส้น ในขณะที่ เจมส์ ซิลเวสเตอร์เสนอคำว่า *เมทริกซ์* เป็นครั้งในปี 1848 มาจากภาษาละติน *matrix* ซึ่งแปลว่า *มดลูก*

จูเซปเป เปอาโนนิยามคำว่า ปริภูมิเวกเตอร์ เป็นครั้งแรกในปี 1888 และเป็นนิยามที่ใช้ในปัจจุบัน

## อ้างอิง

## แหล่งข้อมูลอื่น
* วีดิทัศน์การบรรยายวิชาพีชคณิตเชิงเส้น  จากสถาบันเทคโนโลยีแมสซาชูเซตส์ 
* เครื่องคิดเลขพีชคณิตเชิงเส้น 
* เครื่องคิดเลขพีชคณิตเชิงเส้น: คูณ หาอินเวอร์ส หาค่าไอเกนของแมทริกซ์ 
* พีชคณิตเชิงเส้น จากแมธเวิร์ล. 
* บทนำพีชคณิตเชิงเส้น  และ สรุปสัญลักษณ์ทางพีชคณิตเชิงเส้น  จาก แพลเน็ตแมธ 
* พีชคณิตเชิงเส้น  โดย เอลเมอร์ จี. เวนส์  
* ปัญหาพีชคณิตเชิงเส้นพร้อมเฉลย 
* พีชคณิตเชิงเส้นสำหรับเทคโนโลยีสารสนเทศ  

หมวดหมู่:การวิเคราะห์เชิงตัวเลข
ไฟนอลแฟนตาซี I-II

**ไฟนอลแฟนตาซี 1-2** คือ เป็นชุดสะสมที่รวมเกมซีรี่ไฟนอลแฟนตาซี I และภาค II ลงในเครื่องเพลย์สเตชันและเกมบอยแอดวานซ์ โดยของเกมบอยแอดวานซ์จะใช้ชื่อ**ไฟนอลแฟนตาซีดอว์นออฟโซลส์**

## การผลิตซ้ำ
### เพลย์สเตชัน

### เกมบอยแอดวานซ์
ส่วนที่เพิ่มเติม
* พัฒนาระบบกราฟิกให้สูงขึ้น
* เพิ่มระบบวิ่ง
* ระบบ Bestiary ดูรายชื่อมอนสเตอร์
* ในภาคแรกจะเพิ่มดันเจี้ยนพิเศษ 4 แห่ง ชื่อ Soul of Chaos ซึ่งจะเข้าได้หลังจาปราบคาออสของแต่ละธาตุ โดยจุดพิเศษของดันเจี้ยนเหล่านี้คือจะให้ผู้เล่นมีโอกาสปะทะกับบอสของภาค IV, V และ VI เช่น สี่จตุรมาร (สกัลมิเรียวเน่, ไคแน๊กโซ่, บาบาริเซีย, ลูบิคันเต้), กิลกาเมช, รถไฟปีศาจ, ชินริว, โอเมก้า, อโทมอส
* ในภาคสองจะเพิ่มดันเจี้ยนพิเศษชื่อ Soul of Rebirth ซึ่งจะเป็นเรื่องราวของเหล่าตัวละครอื่นๆที่เสียชีวิตไปในเกม โดยพวกเขาจะมารวมกันและสู้บอสลับกันในดันเจี้ยนลับนี้
* ทำการแปลและเรียบเรียงภาษาอังกฤษใหม่
* เพิ่มอาวุธใหม่ๆเช่น ดาบอัลเทม่า เวพอน
* มีช่องเซฟให้สามช่อง
* ปรับปรุ่งระบบทั่วๆไปให้ดีขึ้น

## ดูเพิ่ม
* ไฟนอลแฟนตาซี
* ไฟนอลแฟนตาซี II

ฟไฟนอลแฟนตาซี I-II
เดิร์จออฟเซอร์เบรัส: ไฟนอลแฟนตาซี VII

**เดิร์จ ออฟ เซอร์เบรัส:ไฟนอลแฟนตาซี VII** (Dirge of Cerberus: Final Fantasy VII) คือเกมแนวชู้ตติ้ง (shooting) กึ่ง อาร์พีจี มีตัวละครเอกคือ วินเซนต์ วาเลนไทน์ ที่ซึ่งเป็นตัวละครจากเกม ไฟนอลแฟนตาซี VII ผลิตและวางจำหน่ายโดยบริษัท สแควร์เอนิกซ์ ในปี ค.ศ. 2006

**ตัวละครหลักในภาคนี้**

วินเซนต์ วาเลนไทน์(Vincent Valentine)

อายุ:ไม่ปรากฏ ส่วนสูง:184

## แหล่งข้อมูลอื่น
* เว็บไซต์อย่างเป็นทางการ 



หมวดหมู่:ไฟนอลแฟนตาซี
ไฟนอลแฟนตาซีคริสตัลโครนิเคิลส์

**ไฟนอลแฟนตาซีคริสตัลโครนิเคิลส์** () คือ เกมอาร์พีจีในซีรีส์*[[ไฟนอลแฟนตาซี]]* ซึ่งเป็นเกมภาคแรกของซีรี่ที่ถูกทำลงเครื่องเกมคิวบ์ของนินเท็นโด สร้างโดยบริษัทสแควร์เอนิกซ์ในปี ค.ศ. 2003 แต่ด้วยตัวเกมที่ทำออกมาได้ไม่สนุกเท่าซีรีส์หลัก จึงสร้างความผิดหวังให้แก่นักเล่นเกมทั่วโลกไม่น้อย แต่ในงานอีทรีที่ประเทศญี่ปุ่นปี ค.ศ. 2006 เกมไฟนอลแฟนตาซีคริสตัลโครนิเคิลส์ ก็ได้มีการวางแผนสร้างภาคต่อให้แก่เครื่องเล่นเกมวีของทางบริษัทนินเท็นโดอีกครั้ง ด้วยระบบที่แปลกใหม่ของเครื่องเล่นเกมตัวนี้ ทำให้ได้รับความสนใจไม่น้อย โดยภาคต่อนี้มีชื่อว่า*ไฟนอลแฟนตาซีคริสตัลโครนิเคิลส์ เดอะคลิสตัลแบเรียส*

หมวดหมู่:ไฟนอลแฟนตาซี
ไฟนอลแฟนตาซี II

**ไฟนอลแฟนตาซี II** (; ) เป็น วิดีโอเกมอาร์พีจี ผลิตโดยบริษัทสแควร์ (ปัจจุบันคือ สแควร์เอนิกซ์) ลงให้แก่เครื่องเล่นเกมแฟมิคอม ของบริษัทนินเทนโด เป็นครั้งแรกที่ตัวละครของเกมซีรี่นี้ ถูกกำหนดให้มีชื่อและเรื่องราวความเป็นมาเป็นของตนเอง และยังมีเนื้อเรื่องมากมายที่ต้องสลับตัวเพื่อนในกลุ่มอยู่ตลอดเวลา ทำให้ประสบความสำเร็จในยุคนั้น นอกจากนี้ยังเป็นการปรากฏตัวของตัวละครประจำซีรีส์ไฟนอลแฟนตาซีอย่าง ซิด และ โจโคโบะ อีกด้วยต่อมาจึงได้มีการรีเมคใหม่มาลงเครื่องเกมบอยแอดวานซ์ (GBA) คู่กับภาคแรกในชื่อเกม ไฟนอลแฟนตาซี I-II แอดวานซ์ ในปี ค.ศ. 2004 กับค.ศ. 2006 และสำหรับเพลย์สเตชันพอร์เทเบิล ในค.ศ. 2007 รวมทั้งรุ่นล่าสุดสำหรับระบบวีเวอร์ฌวลคอนโซลในวันที่ 16 มิถุนายน ค.ศ. 2009 

## ระบบเกมส์
ระบบเกมส์ในภาคนี้ยังคงไว้เหมือนใน ไฟนอลแฟนตาซี I ทั้งระบบการซื้อขายอาวุธ เครื่องป้องกัน เวทมนตร์ยังคงได้จากการใช้เงินซื้อเช่นเคย ระบบการต่อสู้ก็ยังผลัดกันโจมตีคนละหนึ่งตากับทางศัตรูเหมือนเดิม สิ่งที่เปลี่ยนไปคือการเพิ่มระดับของตัวละคร ในภาคนี้ได้ตัดเลเวลออกไป แต่ตัวละครจะสามารถพัฒนาได้ด้วยระบบความถนัดแทน โดยถ้าตัวละครกระทำอะไรบ่อยๆ ความถนัดนั้นก็จะเพิ่มขึ้น เช่นถ้าใช้ดาบบ่อยๆ ความสามารถในการใช้ดาบก็จะเพิ่ม ถ้าใช้เวทมนตร์บ่อยๆ ค่าจิตใจก็จะเพิ่ม (ซึ่งต่อมาระบบนี้ได้ถูกนำไปใช้ในเกมส์ตระกูลซาก้าฟรอนเทียร์ในเวลาต่อมา)

## คำตอบรับ

รายงานจากฝ่ายประชาสัมพันธ์ของสแควร์ เกมฉบับแฟมิคอมขายได้ 800,000 ฉบับ ณ วันที่ 31 มีนาคม ค.ศ. 2003 ทั้งเกมนี้กับรุ่นที่เผยแพร่ใหม่ขายไป 1.28 ล้านฉบับทั่วโลก ในจำนวนนี้มี 1.08 ล้านอันขายในญี่ปุ่นและ 200,000 อันที่ต่างประเทศ ส่วนรุ่น PlayStation Portable ขายได้ 90,000 อันในญี่ปุ่น และ 70,000 อันในอเมริกาเหนือ ณ เดือนกันยายน ค.ศ. 2007 แม้ว่าจะเผยแพร่ในเดือนมิถุนายนของปีนั้นก็ตาม ถึงแม้ว่าจะมียอดขายสูง เกมนี้กลับเป็นเกมที่ขายได้น้อยที่สุดในบรรดาสิบเกมหลักแรกของเกมชุด *ไฟนอลแฟนตาซี*

## อ่านเพิ่ม
* 

## อ้างอิง

หมวดหมู่:ไฟนอลแฟนตาซี
หมวดหมู่:เกมสำหรับไอโอเอส
หมวดหมู่:วิดีโอเกมที่มีตัวละครเอกหญิง
หมวดหมู่:เกมสำหรับแฟมิคอม
โจโคโบะ

**โจโคโบะ** (; ) เป็นสิ่งมีชีวิตในจินตนาการในชุดเกม *[[ไฟนอลแฟนตาซี]]* ของ Square และ Square Enix มีลักษณะเป็นนกขนาดใหญ่สีเหลืองที่บินไม่ได้ สามารถขี่มันเป็นพาหนะหรือจะใช้มันทำอย่างอื่นได้หลายอย่าง โจโคโบะปรากฏครั้งแรกใน Final Fantasy II และให้ถูกให้ความสำคัญในภาคต่อๆมา ทำให้โจโคโบะกลายเป็นตัวละครสัญลักษณ์ประจำเกม Final Fantasy คู่กับโมกลี และด้วยความนิยมทำให้มันยังถูกนำไปสร้างเป็นชุดเกมของตัวเอง 

## การปรากฏตัว
### ในชุดเกม ''Final Fantasy''
โจโคโบะส่วนใหญ่อาศัยอยู่ในป่า (แม้ว่าใน Final Fantasy VII จะอาศัยอยู่ในทุ่งหญ้าและทุ่งหิมะ) พวกที่อยู่ในป่าจะมีนิสัยดุร้ายเมื่อรู้สึกว่าถูกคุกคาม แต่ก็สามารถทำให้เชื่องเพื่อที่จะมาใช้เป็นพาหนะได้เสมือนทหารม้าที่สามารถเดินทางอย่างรวดเร็วและมีประสิทธิภาพ ซึ่งในบทบาทนี้โจโคโบะสามารถที่จะข้ามน้ำตื้นได้ และโดยส่วนมากแล้ว เมื่อผู้เล่นขี่โจโคโบะจะสามารถเดินทางได้โดยปลอดจากการถูกโจมตี และโจโคโบะจะไม่หนีไปไหนถึงแม้ว่าถูกเล่นจะปล่อยมันไว้เพียงลำพังก็ตาม อาหารโปรดของโจโคโบะคือ *Gysahl Green* ซึ่งตั้งชื่อตามเมืองหนึ่งใน Final Fantasy III

### ในชุดเกม ''Chocobo''
ชุดเกม *Chocobo* เป็นชุดเกมที่แยกออกจากเกม Final Fantasy โดยมีเนื้อเรื่องแตกต่างกันโดยสิ้นเชิง ถูกพัฒนาขึ้นโดย Square ในตอนแรก และต่อมาด้วย Square Enix 

## อ้างอิง




## แหล่งข้อมูลอื่น
* เว็บไซต์อย่างเป็นทางการของเกมซีรีส์ ''Chocobo'' ในญี่ปุ่น 

หมวดหมู่:ตัวละครในไฟนอลแฟนตาซี
หมวดหมู่:สัตว์เลื้อยคลานในบันเทิงคดี
หมวดหมู่:ตัวละครที่เป็นนกที่บินไม่ได้
หมวดหมู่:ตัวละครสัตว์ในวิดีโอเกม
หมวดหมู่:สัญลักษณ์นำโชควิดีโอเกม
โมกลี

**ม๊อกกุริ** () เป็นชื่อเผ่าพันธุ์ของสิ่งมีชีวิตชนิดหนึ่งในเกมชุด ไฟนอลแฟนตาซี ที่มีบทบาทแตกต่างกันในแต่ละภาค เช่น เป็นพรรคพวกใน ไฟนอลแฟนตาซี VI เป็นจุดเซฟเกมใน ไฟนอลแฟนตาซี IX และเป็นชุดสวมใส่ใน ไฟนอลแฟนตาซี X-2 เป็นต้น ลักษณะโดยทั่วไปทุกภาคคือ เป็นสัตว์คล้ายแมว ตัวเล็กๆ เหมือนตุ๊กตา ขนสีขาว จมูกใหญ่สีแดง และมีปีกสีม่วงเล็กๆ คล้ายกับปีกค้างคาว 2 ข้าง

ชื่อ ม๊อก หรือ ม๊อกกุริ ตามการออกเสียงในภาษาญี่ปุ่น มาจากการผสมคำระหว่าง โมะกุระ () ที่แปลว่าตัวตุ่น กับ โคโมะริ () ที่แปลว่าค้างคาว 

หมวดหมู่:ตัวละครในไฟนอลแฟนตาซี
นางสาวสยาม

thumb|200px|นางสาวสยาม ระหว่างการบินทดสอบ เมื่อ พ.ศ. 2544
**นางสาวสยาม** () เครื่องบินพลเรือนลำแรกของประเทศไทย ทะเบียน HS-IAM เป็นชื่อของเครื่องบิน OX-5 Travel Air 2000 เครื่องยนต์เคอติส 10 แรงม้า ความเร็วเต็มที่ 75 ไมล์ต่อชั่วโมง ปีก 2 ชั้น 2 ที่นั่ง โครงเหล็กห่อหุ้มด้วยผ้า ปีกโครงสร้างภายในเป็นไม้ หุ้มด้วยผ้าแฟบริค เป็นเครื่องบินส่วนตัวของนาวาอากาศเอกเลื่อน พงษ์โสภณ ซื้อมาเมื่อ พ.ศ. 2475 ในราคา 6000 บาท

เมื่อวันที่ 18 มิถุนายน พ.ศ. 2475 เครื่องบินนางสาวสยามได้ทำการบินไปเชื่อมสัมพันธไมตรีกับประเทศจีน โดย นาวาอากาศเอกเลื่อน พงษ์โสภณ เป็นผู้ทำการบินจากกรุงเทพฯ ผ่านประเทศลาว ประเทศเวียดนาม ไปสิ้นสุดที่เมืองซัวเถา ประเทศจีน ใช้เวลาเดินทาง 5 วัน  

เมื่อ พ.ศ. 2545 เครื่องบินนางสาวสยามได้รับการปรับปรุงและอนุรักษ์ โดยสร้างขึ้นมาใหม่ ใช้เครื่องยนต์เดิม ภายใต้การดูแลของ **มูลนิธิอนุรักษ์และพัฒนาอากาศยานไทย ในพระบรมราชูปภัมภ์**  และมีความพยายามที่จะบินย้อนเส้นทางของนาวาอากาศเอกเลื่อน พงษ์โสภณ เพื่อเป็นการเฉลิมฉลอง 70 ปีครบรอบการบินครั้งประวัติศาสตร์ เมื่อ พ.ศ. 2475 โดยใช้นักบินจำนวน 6 คน นำโดย น.อ. วีระยุทธ ดิษยะศริน

## อ้างอิง

## แหล่งข้อมูลอื่น
* กว่าจะมาเป็นเครื่องบินนางสาวสยามในวันนี้ 
* "The wings of Friendship"
* Miss Siam : the Spirit of Aviation  เกมซิมเบียนสำหรับเล่นบนโทรศัพท์มือถือ
* ฟังเพลง นางสาวสยาม โดย คาราบาว 

หมวดหมู่:เครื่องบิน
หมวดหมู่:เครื่องบินไทย
หมวดหมู่:สิ่งประดิษฐ์ไทย
นางสาวสยาม (แก้ความกำกวม)

**นางสาวสยาม** สามารถหมายถึง
* เครื่องบินนางสาวสยาม เครื่องบินพลเรือนลำแรกของประเทศไทย
* นางสาวไทย การประกวดนางสาวไทย ระหว่าง พ.ศ. 2477 - พ.ศ. 2481 ใช้ชื่อว่า การประกวดนางสาวสยาม
ปลาตะลุมพุก

*บทความนี้หมายถึงปลา ส่วนตะลุมพุกในความหมายอื่นดูที่: [[ตะลุมพุก]]*

**ปลาตะลุมพุก** หรือ **ปลากระลุมพุก** หรือ **ปลาหลุมพุก** (ใต้) เป็นปลาทะเลชนิดหนึ่งที่เข้ามาวางไข่ในน้ำจืด  มีชื่อวิทยาศาสตร์ว่า *Tenualosa toli*  ในวงศ์ปลาหลังเขียว (Clupeidae)

## ลักษณะ
ปลาตะลุมพุกมีรูปร่างคล้ายปลาในวงศ์ปลาตะเพียน แต่ลำตัวเพรียวกว่า และส่วนครีบหลังหางยาวเว้าลึกกว่ามาก ปากกว้าง ลูกตามีเยื่อไขมันคลุม ครีบอก ครีบท้อง และครีบก้นเล็ก เกล็ดใหญ่แต่บางคลุมทั้งลำตัว เกล็ดท้องเป็นสันคม ลำตัวด้านหลังมีสีคล้ำอมฟ้าอ่อนหรือเขียวอ่อน เช่นเดียวกับหัว ด้านข้างเป็นสีเงินอมฟ้าหรือเหลืองอ่อนไปจนถึงท้อง ในปลาที่ไม่สดนักมักมีสีแดงเรื่อ ๆ ที่ข้างลำตัว ครีบมีสีเหลืองอ่อน ครีบหางสีเหลืองอ่อนเหลือบฟ้า ขอบสีคล้ำ มีขนาดโตเต็มที่ได้ราว 35–45 เซนติเมตร พบกระจายพันธุ์ในชายฝั่งทะเลตั้งแต่อ่าวเบงกอลจนถึงทะเลจีนใต้และอินโด-แปซิฟิก

## พบในประเทศไทย
สำหรับในประเทศไทย ในอดีตราว 60 ปีก่อน เคยพบชุกชุมในแม่น้ำเจ้าพระยา โดยจะว่ายเข้ามาวางไข่ถึงตำบลบางยี่ขัน อำเภอบางพลัด เชื่อกันว่าปลาชนิดนี้ชอบมากินกากส่าเหล้าที่โรงสุราบางยี่ขัน (ปัจจุบัน คือ ที่ตั้งของมูลนิธิชัยพัฒนา ภายในสวนหลวงพระราม 8 บริเวณเชิงสะพานพระราม 8 ฝั่งธนบุรี) กลั่นทิ้ง โดยแหล่งขึ้นชื่อการวางไข่ของปลาตะลุมพุก พบได้ตั้งแต่ตำบลสามเสน ขึ้นไปวางไข่ไกลถึงอำเภอปากเกร็ด จังหวัดนนทบุรี  รวมถึงพบชุกชุมที่แหลมตะลุมพุก อำเภอปากพนัง จังหวัดนครศรีธรรมราช อันเป็นที่มาของชื่อสถานที่ด้วย ซึ่งในปัจจุบันมีอนุสาวรีย์ปลาตะลุมพุกสีเหลืองแสดงไว้อยู่

ในปี ค.ศ. 1935 ซึ่งในเวลานั้นจำนวนปลาก็ลดลงมากแล้ว ฮิว แมคคอร์มิค สมิธ อธิบดีกรมประมงคนแรกรายงานว่า 

ปัจจุบัน ปลาตะลุมพุกสูญพันธุ์ไปแล้วจากแม่น้ำเจ้าพระยา และหายากมากที่ทะเลสาบสงขลาและระนอง แต่ยังมีพบบ้างที่แม่น้ำราจังที่รัฐซาราวัก ในมาเลเซีย แต่ก็ลดจำนวนลงมากแล้ว  ปลาตะลุมพุกที่พบวางขายในตลาดสดในกรุงเทพมหานคร หรือภาคใต้ นั้นนำเข้ามาจากประเทศอื่นในภูมิภาคเอเชียอาคเนย์ ได้แก่ พม่า, อินโดนีเซีย, มาเลเซีย เข้าใจว่าน่าจะเป็นปลาตะลุมพุกชนิด *[[Tenualosa ilisha|T. ilisha]]* ซึ่งเป็นปลาคนละชนิดมากกว่า เป็นปลาที่ชาวจีนนิยมบริโภคมาก แม้ว่าเนื้อจะมีก้างมาก แต่ต้องรู้วิธีการปรุงและบริโภคจึงไม่ถูกก้างตำ เนื้อมีรสชาติดี มีราคาขายที่แพงมาก

ในกลางปี ค.ศ. 2010 ทางกรมประมงได้ทำโครงการปะการังเทียมขึ้นทั้งทางอ่าวไทยและทะเลอันดามัน ปรากฏว่า มีปลาหลายชนิดที่หายากหวนกลับคืนมา รวมถึงปลาตะลุมพุกด้วย

## อ้างอิง

## แหล่งข้อมูลอื่น
* รูปและข้อมูลปลาตะลุมพุก
ตะลุมพุก
ตะลุมพุก
วงศ์ปลาหลังเขียว
ตะลุมพุก
ตะลุมพุก
ปลาที่พบในลุ่มแม่น้ำเจ้าพระยา
ตะลุมพุก
จิตรกรรมตะวันออก

**จิตรกรรมตะวันออก**  หรือ **ภาพเขียนของศิลปะสายอินเดีย** เป็นงานศิลปะที่มีลักษณะเด่นอยู่ที่การแสดงเนื้อเรื่องใช้ภาพคนเป็นสิ่งดำเนินเรื่อง จึงได้รับการเอาใจใส่เป็นพิเศษที่ประดิษฐ์ภาพคนให้เด่น และประกอบด้วยทิวทัศน์ ปราสาทราชวัง ตามที่ปรากฏในเนื้อเรื่อง ความกลมกลืนและหลักการจัดตัวภาพมีส่วนคล้ายกัน 

เฉพาะในกลุ่มประเทศในสายศิลปะอินเดีย นอกจากนั้นก็มีการเน้นภาพคนสำคัญให้เด่นกว่าคนอื่น ๆ ในภาพเดียวกัน ซึ่งเท่ากับใช้ภาพช่วยเล่าเรื่องให้เข้าใจนั่นเอง การใช้สีก็จะผสมสีให้เป็นไปตามความต้องการแล้วระบายสีจนเรียบแบบไม่เน้นแสงเงา และไม่แสดงกาลเวลาด้วย การตัดเส้นเป็นสิ่งสำคัญมาก ส่วนพื้นที่ในการเขียนภาพนั้น 

มีทั้งเป็นแผ่นผนังอาคาร เขียนเป็นภาพประกอบในหนังคัมภีร์ เช่น หนังสือธรรม และหนังสือสวด เป็นต้น สำหรับการเขียนตกแต่งก็จะมีสีที่สดใสประกอบกับการตัดเส้นจนเด่นชัดยิ่งขึ้น 

ส่วนจิตรกรรมหรือภาพเขียนในสายศิลปะจีน มีลักษณะเด่นอยู่ที่การแสดงแนวปรัชญาสิ่งปรากฏในภาพจึงเป็นธรรมชาติมีป่า เขา แม่น้ำ ลำธาร นก ดอกไม้ ใบไม้ โดยเฉพาะใบไม้ไผ่ของจีน ศิลปินสามารถวาดด้วยสีดำที่ผสมน้ำให้บังเกิดความอ่อนแก่ได้อย่างกลมกลืนยิ่ง สีดำเรียกว่า “ หมึกจีน ” เป็นหลักในการเขียนภาพ ส่วนสีอื่น ๆ ก็ใช้อย่างเจือจางมากและภาพส่วนมากจะมีตัวอักษรประกอบเพื่อให้เกิดแง่คิดทางปรัชญาธรรมะ สำหรับภาพที่ใช้คัมภีร์พระไตรปิฎกเขียนเป็นภาพคน เพื่อเล่าเรื่องหรืออธิบายเรื่องด้วย  แต่จิตรกรรมของญี่ปุ่นมีสีมากขึ้น การใช้สีที่ค่อนข้างสดใสแต่ก็เจือจางเป็นสีบาง ๆ เท่านั้น 

การจัดวางภาพจิตรกรรมในสายศิลปะจีน จะเห็นได้ว่าพยายามเน้นจินตนาการอัน ประกอบด้วยธรรมชาติต่าง ๆ ดังกล่าวว่า สำหรับการใช้สีนั้น เฉพาะงานวิจิตรกรรมมักจะเป็นสีเจือจาง แต่ถ้าเป็นการใช้สีตกแต่งก็จะเป็นสีที่สดใส

หมวดหมู่:ศิลปะเอเชีย
หมวดหมู่:จิตรกรรม
ปืนลูกซอง

**ปืนลูกซอง** หรือ **ช็อทกัน** () คือปืนลำกล้องเรียบ ที่ใช้ยิงกระสุนลูกปราย  ปืนลูกซองมีประวัติยาวนานตั้งแต่สมัยใช้ยิงด้วยการจุดชนวน เป็นการนำเอาเม็ดกระสุนตะกั่วจำนวนมากกว่า 1 นัด ใส่ในปืนเพื่อให้มีโอกาสยิงถูกเป้าหมายได้ง่ายขึ้น มักจะใช้ในการยิงเป้าเคลื่อนที่เป็นหลัก เช่น การยิงนกที่บินในอากาศ การวัดขนาดลำกล้องใช้การนำเอาตะกั่วน้ำหนัก 1 ปอนด์ มาแบ่งเป็นส่วน ๆ เท่ากัน แล้วปั้นเป็นลูกกลม และลูกกลมขนาดนั้นจะลอดผ่านลำกล้องได้พอดี ยกตัวอย่าง ถ้าแบ่งเป็น 12 ส่วน เอา 1 ส่วนมาปั้นเป็นลูกกลมแล้วผ่านลำกล้องได้ เราเรียกว่า ลูกซองขนาด 12 หรือ 12 เกจ ขนาดเม็ดลูกปรายที่บรรจุไว้ในกระสุนลูกซอง จะมีต่าง ๆ กันไปตามวัตถุประสงค์ที่ใช้ โดยมีมาตรฐานอยู่หลายแบบ แต่ที่เป็นแบบใหญ่ ๆ ได้แก่ มาตรฐานอเมริกา มาตรฐานอังกฤษ และมาตรฐานยุโรป

หมวดหมู่:อาวุธปืน
หมวดหมู่:อาวุธตำรวจ
อุปกรณ์เก็บเสียงปืน

thumb|ปืนรุ่นต่างๆ ติดที่ลดเสียง

**ปืนลดเสียง** คือปืนที่มีเครื่องบังคับเสียง () ให้เสียงลดลงมากกว่าปกติ  หรือปืนที่ใช้กระสุนที่ออกแบบมาให้มีเสียงเบากว่าปกติ
เพื่อป้องกันให้เสียงในการยิงปืนดังน้อยลง และป้องกันอันตรายที่เกิดจากเสียงดังของปืน อุปกรณ์ลดเสียงปืน*จะแตกต่าง*จากอุปกรณ์เก็บเสียงปืน เพราะเป็นเพียงแค่การลดเสียงเท่านั้นเอง

**ปืนเก็บเสียง** คือปืนที่มีเครื่องดับเสียง ()  ให้ปืนที่ใช้กระสุนที่ออกแบบมาให้มีเสียงเบามาก
ซึ่งจะถูกใช้ในการปฏิบัติการลับ เพื่อยิงปืนสู่เป้าหมายโดยไม่ให้เกิดเสียงเลย

## อ้างอิง

หมวดหมู่:ส่วนประกอบของปืน
หมวดหมู่:อาวุธปืน